REGOLAMENT TA’ DELEGA TAL-KUMMISSJONI (UE) Nru 231/2013

tad-19 ta’ Diċembru 2012

li jissupplimenta d-Direttiva 2011/61/UE tal-Parlament Ewropew u tal-Kunsill fir-rigward tal-eżenzjonijiet, il-kundizzjonijiet ġenerali tal-operat, id-depożitarji, l-ingranaġġ, it-trasparenza u s-superviżjoni

(Test b’relevanza għaż-ŻEE)

IL-KUMMISSJONI EWROPEA,

Wara li kkunsidrat it-Trattat dwar il-Funzjonament tal-Unjoni Ewropea,

Wara li kkunsidrat id-Direttiva 2011/61/UE tal-Parlament Ewropew u tal-Kunsill tat-8 ta’ Ġunju 2011 dwar Maniġers ta’ Fondi ta’ Investiment Alternattivi u li temenda d-Direttivi 2003/41/KE u 2009/65/KE u r-Regolamenti (KE) Nru 1060/2009 u (UE) Nru 1095/2010 (1), u partikolarment l-Artikolu 3(6), l-Artikolu 4(3), l-Artikolu 9(9), l-Artikolu 12(3), l-Artikolu 14(4), l-Artikolu 15(5), l-Artikolu 16(3), l-Artikolu 17, l-Artikolu 18(2), l-Artikolu 19(11), l-Artikolu 20(7), l-Artikolu 21(17), l-Artikolu 22(4), l-Artikolu 23(6), l-Artikolu 24(6), l-Artikolu 25(9), l-Artikolu 34(2), l-Artikolu 35(11), l-Artikolu 36(3), l-Artikolu 37(15), l-Artikolu 40(11), l-Artikolu 42(3) u l-Artikolu 53(3) tagħha,

Wara li kkunsidrat l-opinjoni tal-Bank Ċentrali Ewropew,

Billi:

ADOTTAT DAN IR-REGOLAMENT:

KAPITOLU I

DEFINIZZJONIJIET

Artikolu 1

Definizzjonijiet

Minbarra d-definizzjonijiet stipulati fl-Artikolu 2 tad-Direttiva 2011/61/UE, id-definizzjonijiet li ġejjin japplikaw għall-finijiet ta’ dan ir-Regolament

KAPITOLU II

DISPOŻIZZJONIJIET ĠENERALI

TAQSIMA 1

Kalkolu tal-assi mmaniġġjati

[Artikolu 3(2) tad-Direttiva 2011/61/UE]

Artikolu 2

Kalkolu tal-valur totali tal-assi mmaniġġjati

1. Sabiex jikkwalifika għall-eżenzjoni prevista fl-Artikolu 3(2) tad-Direttiva 2011/61/UE AIFM għandu:

2. Għall-finijiet tal-paragrafu 1, impriżi tal-investiment kollettiv f’titoli trasferibbli (UCITS) li għalihom l-AIFM jaġixxi bħala l-kumpanija tal-immaniġġjar maħtura skont id-Direttiva 2009/65/KE ma għandhomx jiġu inklużi fil-kalkolu.

Għall-finijiet tal-paragrafu 1, AIFs immaniġġjati mill-AIFM li għalihom l-AIFM ikun iddelega funzjonijiet skont l-Artikolu 20 tad-Direttiva 2011/61/UE għandhom jiġu inklużi fil-kalkolu. Madankollu, il-portfolji ta’ AIFs li l-AIFM ikun qed jimmaniġġja skont delega għandhom jiġu esklużi mill-kalkolu.

3. Għall-fini tal-kalkolu tal-valur totali tal-assi mmaniġġjati, kull pożizzjoni ta’ strument derivattiv, inkluż kwalunkwe derivattiv integrat f’titoli trasferibbli għandhom jiġu kkonvertiti fil-pożizzjoni ekwivalenti tiegħu fl-assi sottostanti tad-derivattiv bl-użu ta’ metodoloġiji ta’ konverżjoni stabbiliti fl-Artikolu 10. Il-valur assolut ta’ dik il-pożizzjoni ekwivalenti għandu mbagħad jintuża għall-kalkolu tal-valur totali tal-assi mmaniġġjati.

4. Fejn l-AIF jinvesti f’AIFs oħra mmaniġġjati mill-istess AIFM maħtur esternament, dak l-investiment jista’ jiġi eskluż mill-kalkolu tal-assi tal-AIFM mmaniġġjati.

5. Fejn kompartiment wieħed f’AIF immaniġġjat internament jew esternament jinvesti f’ kompartiment ieħor ta’ dak l-AIF, dak l-investiment jista’ jiġi eskluż mill-kalkolu tal-assi immaniġġjati tal-AIFMs.

6. Il-valur totali tal-assi mmaniġġjati għandu jiġi kkalkulat skont il-paragrafi 1 sa 4 mill-inqas kull sena u bl-użu tal-valuri tal-assi l-aktar reċenti disponibbli. Valur l-aktar riċenti disponibbli tal-assi għal kull AIF għandu jkun prodott matul it-tnax-il xahar ta’ qabel id-data tal-kalkolu tal-limitu skont l-ewwel sentenza ta’ dan il-paragrafu. L-AIFM għandu jiddetermina limitu għad-data tal-kalkolu u japplikaha b’mod konsistenti. Kwalunkwe bidla sussegwenti fid-data magħżula għandha tkun iġġustifikata lill-awtorità kompetenti. Fl-għażla tal-limitu għad-data tal-kalkolu, l-AIFM għandu jqis il-ħin u l-frekwenza tal-valwazzjoni tal-assi mmaniġġjati.

Artikolu 3

Monitoraġġ kontinwu tal-assi mmaniġġjati

L-AIFMs għandhom jistabbilixxu, jimplimentaw u japplikaw proċeduri biex jimmonitorjaw fuq bażi kontinwa l-valur totali tal-assi mmaniġġjati. Il-monitoraġġ għandu jirrifletti ħarsa ġenerali aġġornata tal-assi mmaniġġjati u għandu jinkludi l-osservazzjoni tal-attività ta’ sottoskrizzjoni u tifdija jew, fejn applikabbli, il-ġbid ta’ kapital, id-distribuzzjonijiet tal-kapital u l-valur tal-assi investiti għal kull AIF.

Il-prossimità tal-valur totali tal-assi mmaniġġjati mal-limitu stabbilit fl-Artikolu 3(2) tad-Direttiva 2011/61/UE u l-attività ta’ sottoskrizzjoni u fidwa antiċipata għandhom jitqiesu sabiex tiġi vvalutata l-ħtieġa għal kalkoli aktar frekwenti tal-valur totali tal-assi mmaniġġjati.

Artikolu 4

Ksur okkażjonali tal-limitu

1. L-AIFM għandu jevalwa s-sitwazzjonijiet fejn il-valur totali tal-assi mmaniġġjati jeċċedi l-limitu relevanti sabiex jiddetermina jekk mhumiex ta’ natura temporanja.

2. Fejn il-valur totali tal-assi mmaniġġjati jeċċedi l-limitu relevanti u l-AIFM iqis li l-qagħda mhijiex ta’ natura temporanja, l-AIFM għandu jinnotifika mingħajr dewmien lill-awtorità kompetenti u jiddikjara li s-sitwazzjoni titqies li mhijiex ta’ natura temporanja u għandu jfittex awtorizzazzjoni fi żmien 30 jum tal-kalendarju skont l-Artikolu 7 tad-Direttiva 2011/61/UE.

3. Fejn il-valur totali tal-assi mmaniġġjati jeċċedi l-limitu relevanti u l-AIFM iqis li l-qagħda hija ta’ natura temporanja, l-AIFM għandu jinnotifika lill-awtorità kompetenti mingħajr dewmien, u jiddikjara li s-sitwazzjoni titqies ta’ natura temporanja. In-notifika għandha tinkludi informazzjoni ta’ appoġġ biex tiġġustifika l-valutazzjoni tal-AIFM tan-natura temporanja tas-sitwazzjoni, inkluża deskrizzjoni tas-sitwazzjoni u spjegazzjoni tar-raġunijiet għalfejn jikkonsidraha temporanja.

4. Sitwazzjoni ma għandhiex titqies ta’ natura temporanja jekk x’aktarx li ddum għal perjodu ta’ iktar minn tliet xhur.

5. Tliet xhur wara d-data li fiha valur totali tal-assi mmaniġġjati jeċċedi l-limitu relevanti, l-AIFM għandu jikkalkola mill-ġdid il-valur totali tal-assi mmaniġġjati sabiex juri li hu taħt il-livell rilevanti jew juri lill-awtorità kompetenti li s-sitwazzjoni li rriżultat biex l-assi mmaniġġjati jaqbżu l-limitu ġiet riżolta u applikazzjoni għall-awtorizzazzjoni tal-AIFM mhix meħtieġa.

Artikolu 5

Informazzjoni li għandha tiġi pprovduta bħala parti mir-reġistrazzjoni

1. Bħala parti mir-rekwiżiti fl-Artikolu 3(3)(b) tad-Direttiva 2011/61/UE, l-AIFMs għandhom jikkomunikaw lill-awtoritajiet kompetenti l-valur totali tal-assi mmaniġġjati kkalkulat skont il-proċedura stipulata fl-Artikolu 2.

2. Bħala parti mir-rekwiżiti fl-Artikolu 3(3)(c) tad-Direttiva 2011/61/UE l-AIFMs għandhom jipprovdu għal kull AIF id-dokument tal-offerta jew estratt rileventi mid-dokument tal-offerta jew deskrizzjoni ġenerali tal-istrateġija tal-investiment. L-estratt rilevanti mid-dokument tal-offerta u deskrizzjoni tal-istrateġija tal-investiment għandhom jinkludu mill-inqas l-informazzjoni li ġejja:

3. Informazzjoni li għandha tingħata mill-AIFM skont il-punt (d) tal-Artikolu 3(3) tad-Direttiva 2011/61/UE hija elenkata fl-Artikolu 110(1) ta’ dan ir-Regolament. Għandha tingħata skont il-mudell proforma ta’ rappurtar kif stabbilit fl-Anness IV.

4. L-informazzjoni miġbura skont l-Artikolu 3(3)(d) tad-Direttiva 2011/61/UE għandha tiġi kondiviża bejn l-awtoritajiet kompetenti fl-Unjoni, mal-Awtorità Ewropea tat-Titoli u s-Swieq (AETS) u mal-Bord Ewropew dwar ir-Riskju Sistemiku (BERS) fejn meħtieġa għat-twettiq tad-dmirijiethom.

5. L-informazzjoni meħtieġa għall-finijiet ta’ reġistrazzjoni għandha tiġi aġġornata u mogħtija fuq bażi annwali. Għal raġunijiet relatati mal-eżerċitar tas-setgħat tagħhom skont l-Artikolu 46 tad-Direttiva 2011/61/UE, l-awtoritajiet kompetenti jistgħu jeħtieġu li AIFM jagħti l-informazzjoni msemmija fl-Artikolu 3 tad-Direttiva 2011/61/UE fuq bażi aktar frekwenti.

TAQSIMA 2

Kalkolu tal-ingranaġġ

[Artikolu 4(3) tad-Direttiva 2011/61/UE]

Artikolu 6

Dispożizzjonijiet ġenerali dwar il-kalkolu tal-ingranaġġ

1. L-ingranaġġ ta’ AIF għandu jiġi espress bħala l-proporzjon bejn l-iskopertura ta’ AIF u valur nett tal-assi tiegħu.

2. L-AIFMs għandhom jikkalkulaw l-iskopertura tal-AIFs immaniġġjati skont il-metodu gross kif stipulat fl-Artikolu 7 u l-metodu impenn kif stabbilit fl-Artikolu 8.

Il-Kummissjoni għandha tirrevedi, fid-dawl tal-iżviluppi tas-suq u mhux aktar tard mill-21 ta’ Lulju 2015, il-metodi ta’ kalkolu msemmija fl-ewwel subparagrafu sabiex tiddeċiedi jekk dawn il-metodi humiex biżżejjed u xierqa għat-tipi kollha ta’ AIFs, jew jekk għandux jiġi żviluppat metodu addizzjonali u fakultattiv għall-kalkolu tal-ingranaġġ.

3. L-iskopertura li tkun tinsab fi kwalunkwe struttura finanzjarja jew ġuridika li tinvolvi partijiet terzi kontrollati mill-AIF rilevanti għandhom jiġu inklużi fil-kalkolu tal-iskopertura fejn l-istrutturi msemmija huma speċifikament stabbiliti biex direttament jew indirettament iżidu l-iskopertura fil-livell tal-AIF. Għall-AIFs li l-qalba tal-politika tagħhom hija li jakkwistaw il-kontroll ta’ kumpaniji jew emittenti mhux elenkati, l-AIFM ma għandu jinkludi fil-kalkolu tal-ingranaġġ l-ebda skopertura li teżisti fil-livell ta’ dawk il-kumpaniji u l-emittenti mhux elenkati sakemm l-AIF jew l-AIFM li jaġixxi f’isem l-AIF ma jkollux iġarrab telf potenzjali lil hinn mill-investiment tiegħu fil-kumpanija jew l-emittent rispettiv.

4. L-AIFMs għandhom jeskludu l-arranġamenti ta’ teħid tas-self li jkunu daħlu għalihom jekk dawn ikunu ta’ natura temporanja u jkunu kompletament koperti minn impenji kapitali kuntrattwali minn investituri fl-AIF.

5. AIFM għandu jkollu proċeduri dokumentati xierqa biex jikkalkula l-iskopertura ta’ kull AIF li jimmaniġġja skont il-metodu gross u l-metodu impenn. Il-kalkolu għandu jiġi applikat b’mod konsistenti matul iż-żmien.

Artikolu 7

Metodu gross għall-kalkolu tal-iskopertura tal-AIF

L-iskopertura ta’ AIF ikkalkulata skont il-metodu gross għandha tkun is-somma tal-valuri assoluti tal-pożizzjonijiet kollha valwati skont l-Artikolu 19 tad-Direttiva 2011/61/UE u l-atti delegati kollha adottati skontu.

Għall-kalkolu tal-iskopertura ta’ AIF skont metodu gross l-AIFM għandu:

Artikolu 8

Metodu umpenn għall-kalkolu tal-iskopertura ta’ AIF

1. L-iskopertura ta’ AIF ikkalkulata skont il-metodu impenn għandha tkun is-somma tal-valuri assoluti tal-pożizzjonijiet kollha valwati skont l-Artikolu 19 tad-Direttiva 2011/61/UE u l-atti delegati korrispondenti tagħha, soġġett għall-kriterji previsti fil-paragrafi 2 sa 9.

2. Għall-kalkolu tal-iskopertura ta’ AIF skont il-metodu impenn l-AIFM għandu:

3. Għall-finijiet tal-kalkolu l-iskopertura ta’ AIF skont il-metodu impenn:

4. B’deroga mill-paragrafu 2, strument derivattiv ma għandux jiġi kkonvertit f’pożizzjoni ekwivalenti fl-assi sottostanti jekk ikollu l-karatteristiċi kollha li ġejjin:

5. B’deroga mill-paragrafu 2, strument derivattiv ma għandux jiġi kkonvertit f’pożizzjoni ekwivalenti fl-assi sottostanti meta tiġi kkalkulata l-iskopertura skont il-metodu impenn jekk jissodisfa ż-żewġ kundizzjonijiet li ġejjin:

6. Arranġamenti ta’ ħħeġġjar għandhom jitqiesu meta tiġi kkalkulata l-iskopertura ta’ AIF fil-każ biss li jikkonformaw mal-kondizzjonijiet kollha li ġejjin:

7. Soġġett għall-paragrafu 6, strumenti derivattivi użati għal finijiet ta’ ħħeġġjar tal-munita u li ma jżidu l-ebda skopertura inkrementali, ingranaġġ jew riskji oħrajn ma għandhomx jiġu inklużi fil-kalkolu.

8. AIFM għandu jinnettja l-pożizzjonijiet fi kwalunkwe mill-każijiet li ġejjin:

9. AIFMs li jimmaniġġjaw AIFs li, skont il-politika prinċipali tagħhom tal-investiment, primarjament jinvestu f’derivattivi ta’ rati ta’ imgħax għandhom jagħmlu użu minn regoli ta’ netting ta’ tul taż-żmien speċifiku sabiex iqisu l-korrelazzjoni bejn is-segmenti tal-maturità tal-kurva tar-rati tal-imgħax kif stipulat fl-Artikolu 11.

Artikolu 9

Metodi għaż-żieda tal-iskopertura ta’ AIF

Meta jikkalkulaw skopertura, l-AIFMs għandhom jużaw il-metodi stipulati fl-Anness I għas-sitwazzjonijiet imsemmija hemmhekk.

Artikolu 10

Metodoloġiji ta’ konverżjoni għal strumenti derivattivi

AIFMs għandhom jużaw il-metodoloġiji ta’ konverżjoni stabbiliti fl-Anness II għall-istrumenti derivattivi msemmija hemmhekk.

Artikolu 11

Regoli tan-netting tat-tul taż-żmien

1. Meta jikkalkulaw l-iskopertura tal-AIFs, l-AIFMs għandhom japplikaw regoli tan-netting tat-tul taż-żmien skont l-Artikolu 8(9).

2. Ir-regoli tat-tul taż-żmien tan-netting ma għandhomx jintużaw jekk iwasslu għal misrappreżentazzjoni tal-profil tar-riskju tal-AIF. L-AIFMs li jużaw dawk ir-regoli tan-netting ma għandhomx jinkludu sorsi oħra ta’ riskju bħall-volatilità fl-istrateġija tagħhom tar-rata tal-imgħax. Konsegwentement, strateġiji tal-arbitraġġ tar-rati tal-imgħax ma għandhomx japplikaw dawk ir-regoli tan-netting.

3. L-użu ta’ dawk ir-regoli tat-tul taż-żmien tan-netting ma għandhom jiġġeneraw l-ebda livell mhux ġustifikat ta’ ingranaġġ permezz ta’ investiment f’pożizzjonijiet b’terminu qasir. Derivattivi b’rati ta’ imgħax qosra ma għandhomx ikunu s-sors prinċipali tal-prestazzjoni ta’ AIF b’tul ta’ żmien medju li juża regoli tan-netting tat-tul taż-żmien.

4. Id-derivattivi tar-rati ta’ imgħax għandhom jiġu kkonvertiti fil-pożizzjoni tal-assi sottostanti ekwivalenti tagħhom u nnettjati skont l-Anness III.

5. AIF li juża r-regoli tat-tul taż-żmien tan-netting xorta jista’ juża l-qafas tal-iħħeġġjar. Ir-regoli tan-netting tat-tul taż-żmien jistgħu jiġu applikati biss għal derivattivi b’rati ta’ imgħax li mhumiex inklużi f’arranġamenti tal-iħħeġġjar.

TAQSIMA 3

Fondi proprji addizzjonali u l-assigurazzjoni tal-indennizz professjonali

[Artikoli 9(7) u 15 tad-Direttiva 2011/61/UE]

Artikolu 12

Riskji tar-responsabbiltà professjonali

1. Ir-riskji tar-responsabbiltà professjonali li għandhom jiġu koperti skont l-Artikolu 9(7) tad-Direttiva 2011/61/UE għandhom ikunu r-riskji ta’ telf jew dannu kkawżat minn persuna rilevanti permezz ta’ twettiq negliġenti tal-attivitajiet li għalihom l-AIFM ikollu responsabbiltà ġuridika.

2. Ir-riskji tar-responsabbiltà professjonali kif definit fil-paragrafu 1 għandhom jinkludu, mingħajr ma jkunu limitati għal, ir-riskji ta’:

3. Ir-riskji tar-responsabbiltà professjonali għandhom ikunu koperti l-ħin kollu jew permezz ta’ fondi proprji addizzjonali xierqa determinati skont l-Artikolu 14 jew permezz ta’ kopertura xierqa ta’ assigurazzjoni tal-indennizz professjonali determinata skont l-Artikolu 15.

Artikolu 13

Rekwiżiti kwalitattivi li jindirizzaw ir-riskji tar-responsabbiltà professjonali

1. AIFM għandu jimplimenta politiki u proċeduri interni tal-immaniġġjar tar-riskji operazzjonali effettivi biex jidentifika, ikejjel, jimmaniġġja u jimmonitorja kif xieraq ir-riskji operazzjonali inklużi r-riskji tar-responsabbiltà professjonali tar-riskji li l-AIFM ikun jew jista’ jkun b’mod raġonevoli espost għalihom. L-attivitajiet tal-immaniġġjar tar-riskji operazzjonali għandhom jitwettqu indipendentement bħala parti mill-politika tal-immaniġġjar tar-riskji.

2. AIFM għandu jistabbilixxi bażi tad-dejta tat-telf storiku, fejn kwalunkwe nuqqas operazzjonali, telf u dannu esperjenzat għandu jiġi rreġistrat. Din il-bażi tad-dejta għandha tirreġistra, mingħajr ma tkun limitata għal, kwalunkwe riskju ta’ responsabbiltà professjonali kif imsemmi fl-Artikolu 12(2) li jkun immaterjalizza.

3. Fi ħdan il-qafas tal-immaniġġjar tar-riskji l-AIFM għandu juża d-dejta interna tiegħu tat-telf storiku u fejn xieraq dejta esterna, analiżi ta’ xenarji u fatturi li jirriflettu l-ambjent tan-negozju u s-sistemi tal-kontroll intern.

4. Skoperturi għal riskji operazzjonali u esperjenza ta’ telf għandhom jiġu monitorjati fuq bażi kontinwa u għandhom jiġu soġġetti għal rappurtar intern regolari.

5. Il-politiki u l-proċeduri tal-immaniġġjar tar-riskji operazzjonali ta’ AIFM għandhom ikunu dokumentati sew. AIFM għandu jkollu arranġamenti biex jiżgura l-konformità mal-politiki tal-immaniġġjar tar-riskji operazzjonali tiegħu u miżuri effettivi biex jindirizza n-nuqqas ta’ konformità ma’ dawn il-politiki. AIFM għandu jkollu proċeduri fis-seħħ biex jieħu azzjoni korrettiva xierqa.

6. Il-politiki u l-proċeduri tal-immaniġġjar tar-riskji operazzjonali u s-sistemi tal-kejl għandhom ikunu soġġetti għal reviżjoni regolari, mill-inqas fuq bażi annwali.

7. AIFM għandu jżomm riżorsi finanzjarji adegwati skont il-profil tar-riskju vvalutat tiegħu.

Artikolu 14

Fondi proprji addizzjonali

1. Dan l-Artikolu għandu japplika għall-AIFMs li jagħżlu li jkopru r-riskji tar-responsabbiltà professjonali permezz ta’ fondi proprji addizzjonali.

2. L-AIFM għandu jipprovdi fondi proprji addizzjonali li jkopru r-riskji tar-responsabbiltà li tirriżulta minn negliġenza professjonali li jkunu mill-inqas ugwali għal 0,01 % tal-valur tal-portafolji tal-AIFs immaniġġjati.

Il-valur tal-portfolji tal-AIFs immaniġġjati għandu jkun is-somma tal-valur assolut tal-assi kollha tal-AIFs immaniġġjati kollha mill-AIFM, inklużi assi akkwistati permezz tal-użu ta’ ingranaġġ, fejn strumenti derivattivi għandhom jiġu valwati bil-valur tagħhom fuq is-suq.

3. Ir-rekwiżit ta’ fondi proprji addizzjonali msemmi fil-paragrafu 2 għandu jiġi rikalkulat fi tmiem kull sena finanzjarja u l-ammont ta’ fondi proprji addizzjonali għandu jiġi aġġustat skont dan.

L-AIFM għandu jistabbilixxi, jimplimenta u japplika proċeduri biex jimmonitorja fuq bażi kontinwa l-valur tal-portfolji tal-AIFs immaniġġjati, ikkalkulat skont it-tieni subparagrafu tal-paragrafu 2. Fejn, qabel ir-rikalkulazzjoni annwali msemmija fl-ewwel subparagrafu, il-valur tal-portfolji tal-AIFs immaniġġjati jiżdied b’mod sinifikanti, l-AIFM għandu mingħajr dewmien jirrikalkula l-fondi proprji addizzjonali u għandu jaġġusta l-fondi proprji addizzjonali skont dan.

4. L-awtorità kompetenti tal-Istat Membru tad-domiċilju tal-AIFM tista’ tawtorizza lill-AIFM jipprovdi fondi proprji addizzjonali anqas mill-ammont imsemmi fil-paragrafu 2 biss jekk tkun issodisfata — fuq il-bażi tad-dejta storika tat-telf tal-AIFM kif irreġistrata matul perjodu ta’ osservazzjoni ta’ mill-inqas tliet snin qabel il-valutazzjoni — li l-AIFM jipprovdi biżżejjed fondi proprji addizzjonali biex jkopri kif xieraq ir-riskji tar-responsabbiltà professjonali. L-ammont anqas ta’ fondi proprji addizzjonali awtorizzat ma għandux jkun anqas minn 0,008 % tal-valur tal-portafolji tal-AIFs immaniġġjati mill-AIFM.

5. L-awtorità kompetenti tal-Istat Membru tad-domiċilju tal-AIFM tista’ titlob lill-AIFM jipprovdi fondi proprji addizzjonali ogħla mill-ammont imsemmi fil-paragrafu 2 jekk ma tkunx issodisfata li l-AIFM jipprovdi biżżejjed fondi proprji addizzjonali biex ikopri kif xieraq ir-riskji tar-responsabbiltà professjonali. L-awtorità kompetenti għandha tagħti r-raġunijiet għaliex tqis li l-fondi proprji addizzjonali tal-AIFM mhumiex suffiċjenti.

Artikolu 15

Assigurazzjoni tal-indennizz professjonali

1. Dan l-Artikolu għandu japplika għall-AIFMs li jagħżlu li jkopru r-riskji tar-responsabbiltà professjonali permezz ta’ assigurazzjoni tal-indennizz professjonali.

2. L-AIFM għandu jieħu u jżomm il-ħin kollu assigurazzjoni għall-indennizz professjonali li:

Kwalunkwe eċċess definit miftiehem għandu jkun kopert bis-sħiħ minn fondi proprji li huma apparti mill-fondi proprji li jridu jiġu pprovduti skont l-Artikolu 9(1) u (3) tad-Direttiva 2011/61/UE.

3. Il-kopertura tal-assigurazzjoni għal pretensjoni individwali għandu jkun ugwali għal tal-anqas 0,7 % tal-valur tal-portafolji tal-AIFs immaniġġjati mill-AIFM ikkalkulat kif stabbilit fit-tieni subparagrafu tal-Artikolu 14(2).

4. Il-kopertura tal-assigurazzjoni għal pretensjonijiet aggregati kull sena għandha tkun ugwali għal tal-anqas għal 0,9 % tal-valur tal-portafolji tal-AIFs immaniġġjati mill-AIFM ikkalkulat kif stabbilit fit-tieni subparagrafu tal-Artikolu 14(2).

5. L-AIFM għandu jirrevedi l-politika tal-assigurazzjoni tal-indennizz professjonali u l-konformità tiegħu mar-rekwiżiti stabbiliti f’dan l-Artikolu mill-inqas darba fis-sena u fl-eventwalità ta’ kwalunkwe bidla li taffettwa l-konformità tal-politika mar-rekwiżiti f’dan l-Artikolu.

KAPITOLU III

KUNDIZZJONIJIET OPERAZZJONALI GĦALL-AIFMS

TAQSIMA 1

Prinċipji ġenerali

[Artikolu 12(1) tad-Direttiva 2011/61/UE]

Artikolu 16

Obbligi ġenerali għall-awtoritajiet kompetenti

Meta jivvalutaw il-konformità tal-AIFM mal-Artikolu 12(1) tad-Direttiva 2011/61/UE, l-awtoritajiet kompetenti għandhom jużaw mill-inqas il-kriterji stabbiliti f’din it-Taqsima.

Artikolu 17

Dmir li jaġixxu fl-aħjar interessi tal-AIF jew tal-investituri fl-AIF u tal-integrità tas-suq

1. L-AIFMs għandhom japplikaw politiki u proċeduri biex jipprevjenu prassi ħżiena, inklużi dawk li jistgħu jkunu raġonevolment mistennija li jaffettwaw ħażin l-istabbiltà u l-integrità tas-suq.

2. L-AIFMs għandhom jiżguraw li AIFs li jimmaniġġjaw jew l-investituri f’dawn l-AIFs ma jiġux debitati spejjeż mhux dovuti.

Artikolu 18

Diliġenza dovuta

1. L-AIFMs għandhom japplikaw standard għoli ta’ diliġenza fl-għażla u l-monitoraġġ kontinwu tal-investimenti.

2. L-AIFMs għandhom jiżguraw li jkollhom għarfien u l-fehim adegwat tal-assi li jkun investit fihom l-AIF.

3. L-AIFMs għandhom jistabbilixxu, jimplimentaw u japplikaw politiki u proċeduri bil-miktub dwar id-diliġenza dovuta u jimplimentaw arranġamenti effikaċi biex ikun żgurat li d-deċiżjonijiet tal-investiment f’isem l-AIF jitwettqu f’konformità mal-għanijiet, l-istrateġija tal-investiment u fejn applikabbli mal-limiti tar-riskji tal-AIF.

4. Il-politiki u l-proċeduri dwar id-diliġenza dovuta msemmija fil-paragrafu 3 għandhom jiġu riveduti u aġġornati regolarment.

Artikolu 19

Diliġenza dovuta meta jinvestu f’assi b’likwidità limitata

1. Meta l-AIFMs jinvestu f’assi b’likwidità limitata u fejn tali investiment ikun ippreċedut b’fażi ta’ negozjati, huma għandhom, fir-rigward tal-fażi tan-negozjati, minbarra r-rekwiżiti stabbiliti fl-Artikolu 18:

2. L-AIFMs għandhom iżommu rekords tal-attivitajiet imwettqa skont il-paragrafu 1 għal mill-inqas ħames snin.

Artikolu 20

Diliġenza dovuta fl-għażla u l-ħatra ta’ kontrapartijiet u sensara prinċipali

1. Meta jagħżlu u jaħtru kontrapartijiet u sensara prinċipali, l-AIFMs għandhom jeżerċitaw il-ħila, l-attenzjoni u d-diliġenza dovuta qabel ma jidħlu fi ftehim u fuq bażi kontinwa wara dan, filwaqt li jqisu l-firxa sħiħa u l-kwalità tas-servizzi tagħhom.

2. Meta jagħżlu sensara prinċipali jew kontrapartijiet ta’ AIFM jew AIF fi tranżazzjoni ta’ derivattivi barra l-borża, f’għoti ta’ self ta’ titoli jew fi ftehim ta’ riakkwist, l-AIFMs għandhom jiżguraw li dawk is-sensara prinċipali u l-kontropartijiet jissodisfaw il-kondizzjonijiet kollha li ġejjin:

3. Meta jevalwa s-solidità finanzjarja msemmija fil-paragrafu 2(b), l-AIFM għandu jqis jekk is-sensar prinċipali jew il-kontroparti humiex soġġetti għal regolamentazzjoni prudenzjali, inklużi rekwiżiti ta’ kapital suffiċjenti u superviżjoni effettiva.

4. Il-lista ta’ sensara prinċipali magħżula għandha tiġi approvata mill-maniġment superjuri tal-AIFM. F’każijiet eċċezzjonali sensara prinċipali mhux inklużi fil-lista jistgħu jinħatru sakemm jissodisfaw ir-rekwiżiti stipulati fil-paragrafu 2 u soġġett għall-approvazzjoni mill-maniġment superjuri. L-AIFM għandu jkun kapaċi juri r-raġunijiet għal tali għażla u d-diliġenza dovuta li jkun eżerċita fl-għażla u l-monitoraġġ ta’ sensara prinċipali li ma kinux inklużi fil-lista.

Artikolu 21

Aġir onest, ġust u bil-ħila dovuta

Sabiex jistabbilixxu jekk AIFM iwettaqx l-attivitajiet tiegħu b’mod onest, ġust u bil-ħila dovuta, l-awtoritajiet kompetenti għandhom jivvalutaw, mill-inqas, jekk il-kundizzjonijiet li ġejjin humiex issodisfati:

Artikolu 22

Riżorsi

1. L-AIFMs għandhom jimpjegaw biżżejjed persunal bil-ħiliet, l-għarfien u l-kompetenzi meħtieġa biex iwettqu r-responsabbiltajiet allokati lilhom.

2. Għall-finijiet tal-paragrafu 1 l-AIFMs għandhom iqisu n-natura, id-daqs u l-kumplessità tan-negozju tagħhom u n-natura u l-firxa tas-servizzi u l-attivitajiet li jitwettqu f’dak in-negozju.

Artikolu 23

Trattament ġust tal-investituri fl-AIF

1. L-AIFM għandu jiżgura li l-proċeduri tiegħu tat-teħid tad-deċiżjonijiet u l-istruttura organizzazzjonali tiegħu, imsemmija fl-Artikolu 57, jiżguraw trattament ġust tal-investituri.

2. Kwalunkwe trattament preferenzjali mogħti minn AIFM li xi investitur jew investituri ma għandux jirriżulta fi żvantaġġ materjali kumplessiv għal investituri oħra.

Artikolu 24

Taħjir

1. L-AIFMs ma għandhomx jitqiesu li qed jaġixxu b’mod onest, ġust u skont l-aħjar interessi tal-AIFs li jimmaniġġjaw jew tal-investituri f’dawn l-AIFs jekk, b’rabta mal-attivitajiet imwettqa biex isiru l-funzjonijiet imsemmija fl-Anness I tad-Direttiva 2011/61/UE, iħallsu jew jitħallsu kwalunkwe tariffa jew kummissjoni, jew jipprovdu jew jiġu pprovduti bi kwalunkwe benefiċċju mhux monetarju, minbarra dawn li ġejjin:

2. Id-divulgazzjoni tat-termini essenzjali tal-arranġamenti li jirrelataw mat-tariffa, il-kummissjoni jew il-benefiċċju mhux monetarju f’forma sommarja għandhom jitqiesu sodisfaċenti għall-finijiet tal-punt (i) tal-paragrafu 1(b), sakemm l-AIFM jimpenja ruħu li jiddivulga aktar dettalji fuq it-talba tal-investitur fl-AIF li jimmaniġġja u sakemm jissodisfa dan l-impenn.

Artikolu 25

Użu effettiv tar-riżorsi u l-proċeduri - maniġġ tal-ordnijiet

1. L-AIFMs għandhom jistabbilixxu, jimplimentaw u japplikaw proċeduri u arranġamenti li jipprovdu għall-eżekuzzjoni fil-pront, ġusta u bil-ħeffa tal-ordnijiet f’isem l-AIF.

2. Il-proċeduri u l-arranġamenti msemmija fil-paragrafu 1 għandhom jissodisfa r-rekwiżiti li ġejjin:

3. L-istrumenti finanzjarji, is-somom ta’ flus jew assi oħra li jidħlu bħala saldu tal-ordnijiet eżegwiti għandhom jgħaddu fil-pront u korrettament fil-kont tal-AIF konċernat jew irreġistrati fih.

4. L-AIFMs ma għandhomx jabbużaw mill-informazzjoni relatata ma’ ordnijiet pendenti tal-AIF, u għandhom jieħdu l-passi raġonevoli kollha biex jipprevjenu l-abbuż ta’ din l-informazzjoni minn kwalunkwe persuna rilevanti tagħhom.

Artikolu 26

Obbligi ta’ rappurtar dwar l-eżekuzzjoni tal-ordnijiet ta’ sottoskrizzjoni u tifdija

1. Fejn AIFMs ikunu wettqu sottoskrizzjoni jew, fejn rilevanti, ordni ta’ tifdija minn investitur, għandhom minnufih jipprovdu l-investitur, permezz ta’ mezz durabbli, bl-informazzjoni essenzjali dwar l-eżekuzzjoni ta’ dik l-ordni jew l-aċċettazzjoni tas-sottoskrizzjoni tal-offerta, skont il-każ.

2. Il-paragrafu 1 ma għandux japplika fejn persuna terza tkun meħtieġa tipprovdi lill-investitur bil-konferma dwar l-eżekuzzjoni tal-ordni u fejn il-konferma jkun fiha informazzjoni essenzjali.

AIFMs għandhom jiżguraw li l-persuna terza tikkonforma mal-obbligi tagħha.

3. L-informazzjoni essenzjali msemmija fil-paragrafi 1 u 2 għandha tinkludi l-informazzjoni li ġejja:

4. L-AIFMs għandhom ifornu l-investitur, fuq talba, bl-informazzjoni dwar l-istatus tal-ordni jew l-aċċettazzjoni tal-offerta ta’ sottoskrizzjoni, jew it-tnejn skont il-każ.

Artikolu 27

Eżekuzzjoni tad-deċiżjonijiet li jsir negozju f’isem l-AIF immaniġġjat

1. L-AIFMs għandhom jaġixxu fl-aħjar interess tal-AIFs jew tal-investuri fl-AIFs li jimmaniġġjaw meta jesegwixxu deċiżjonijiet biex jinnegozjaw f’isem l-AIF immaniġġjat fil-kuntest tal-immaniġġjar tal-portafoll tagħhom.

2. Kull meta AIFMs jixtru jew ibigħu strumenti finanzjarji jew assi oħra li għalihom l-aħjar eżekuzzjoni tkun rilevanti, u għall-finijiet tal-paragrafu 1, huma għandhom jieħdu l-passi raġonevoli kollha sabiex jiksbu l-aħjar riżultat possibbli għall-AIFs li jimmaniġġjaw jew għall-investituri f’dawn l-AIFs, wara li jqisu l-prezz, l-ispejjeż, il-ħeffa, il-probabbiltà tal-eżekuzzjoni u s-saldu, id-daqs, in-natura u kwalunkwe konsiderazzjoni oħra rilevanti għall-eżekuzzjoni tal-ordni. L-importanza relattiva ta’ dawn il-fatturi għandha tkun iddeterminata b’referenza għall-kriterji li ġejjin:

3. L-AIFMs għandhom jistabbilixxu u jimplimentaw arranġamenti effettivi biex jikkonfermaw mal-obbligi msemmija fil-paragrafi 1 u 2. B’mod partikolari, l-AIFM għandu jistabbilixxi u jimplimenta politika ta’ eżekuzzjoni biex jippermetti lill-AIFs u lill-investituri tagħhom jiksbu l-aħjar riżultat possibbli għall-ordnijiet tal-AIF skont il-paragrafu 2.

4. L-AIFMs għandhom jimmonitorjaw fuq bażi regolari l-effikaċja tal-arranġamenti tagħhom u l-politika għall-eżekuzzjoni tal-ordnijiet bil-għan li jiġu identifikati u, fejn xieraq, jiġi kkoreġut kwalunkwe nuqqas.

5. L-AIFMs għandhom jirrevedu l-politika tal-eżekuzzjoni tagħhom fuq bażi annwali. Din ir-reviżjoni għandha ssir ukoll kull darba li sseħħ xi bidla materjali li taffettwa l-kapaċità tal-AIFM li jkompli jikseb l-aħjar riżultat possibbli għall-AIFs immaniġġjati.

6. L-AIFMs għandhom ikunu kapaċi juru li eżegwew l-ordnijiet f’isem l-AIF skont il-politika ta’ eżekuzzjoni tagħhom.

7. Kull meta ma jkunx hemm għażla ta’ ċentri ta’ eżekuzzjoni differenti, il-paragrafi 2 sa 5 ma għandhomx japplikaw. Madankollu, l-AIFMs għandhom ikunu kapaċi juru li ma hemmx għażla bejn ċentri ta’ eżekuzzjoni differenti.

Artikolu 28

Tqegħid ta’ ordnijiet għal negozjar f’isem AIFs ma’ entitajiet oħra għall-eżekuzzjoni

1. Kull meta AIFM jixtri jew ibigħ strumenti finanzjarji jew assi oħra li għalihom l-aħjar eżekuzzjoni tkun rilevanti, għandu jaġixxi fl-aħjar interess tal-AIFs li jimmaniġġja jew tal-investuri fl-AIFs meta jpoġġi ordnijiet ta’ negozjar f’isem l-AIFs immaniġġjati ma’ entitajiet oħrajn għal eżekuzzjoni, fil-kuntest tal-immaniġġjar tal-portafoll tagħhom.

2. L-AIFMs għandhom jieħdu l-passi raġonevoli kollha biex jiksbu l-aħjar riżultat possibbli għall-AIF jew l-investituri fl-AIF, filwaqt li jqisu l-prezz, l-ispejjeż, il-ħeffa, il-probabbiltà tal-eżekuzzjoni u s-saldu, id-daqs, in-natura jew kwalunkwe kunsiderazzjoni oħra rilevanti għall-eżekuzzjoni tal-ordni. L-importanza relattiva ta’ dawn il-fatturi għandha tkun iddeterminata b’referenza għall-kriterji stabbiliti fl-Artikolu 27(2).

L-AIFMs għandhom jistabbilixxu, jimplimentaw u japplikaw politika li tippermettilhom jikkonformaw mal-obbligu msemmi fl-ewwel subparagrafu. Il-politika għandha tiddentifika, għal kull klassi ta’ strument, l-entitajiet li magħhom jistgħu jsiru l-ordnijiet. L-AIFM għandu jidħol biss f’arranġamenti għall-eżekuzzjoni fejn dawn l-arranġamenti jkunu konsistenti mal-obbligi stabbiliti f’dan l-Artikolu. L-AIFM għandhom jipprovdu lill-investituri fl-AIFs li jimmaniġġjaw informazzjoni xierqa dwar il-politika stabbilita skont dan il-paragrafu u dwar kwalunkwe tibdil materjali f’din il-politika.

3. L-AIFMs għandhom jimmonitorjaw fuq bażi regolari l-effikaċja tal-politika stabbilita skont il-paragrafu 2 u, b’mod partikolari, il-kwalità tal-eżekuzzjoni mill-entitajiet identifikati f’dik il-politika u, fejn ikun xieraq, jikkoreġu kwalunkwe nuqqas.

Barra minn hekk, l-AIFMs għandhom jirrevedu l-politika fuq bażi annwali. Din ir-reviżjoni għandha ssir ukoll kull darba li sseħħ xi bidla materjali li taffettwa l-kapaċità tal-AIFM li jkompli jikseb l-aħjar riżultat possibbli għall-AIFs immaniġġjati.

4. L-AIFMs għandhom ikunu kapaċi juru li taw ordnijiet f’isem l-AIF skont il-politika stabbilita skont il-paragrafu 2.

5. Kull meta ma jkunx hemm għażla ta’ ċentri ta’ eżekuzzjoni differenti, il-paragrafi 2 sa 5 ma għandhomx japplikaw. Madankollu, l-AIFMs għandhom ikunu kapaċi juru li ma hemmx għażla bejn ċentri ta’ eżekuzzjoni differenti.

Artikolu 29

Aggregazzjoni u allokazzjoni ta’ ordnijiet ta’ negozju

1. AIFMs jistgħu jwettqu ordni ta’ AIF f’aggregat ma’ ordni ta’ AIF ieħor, UCITS jew klijent ma’ ordni magħmula meta jinvestu l-fondi tagħhom stess, fil-każ biss fejn:

2. Meta AIFM jaggrega ordni ta’ AIF ma’ ordni jew ordnijiet ta’ AIFs, UCITS jew klijenti oħrajn u l-ordni aggregata tiġi eżegwita parzjalment, jalloka n-negozju relatat skont il-politika tiegħu tal-allokazzjoni tal-ordnijiet.

3. Fejn AIFM jaggrega tranżazzjonijiet għalih innifsu flimkien ma’ ordni jew ordnijiet ta’ AIFs, UCITS jew klijenti, ma għandux jalloka n-negozji relatati b’mod li jkun detrimentali għall-AIF, l-UCITS jew xi klijent.

4. Fejn AIFM jaggrega ordni ta’ AIF, UCITS jew klijent ieħor ma’ tranżazzjoni għalih innifsu u l-ordni aggregata tiġi eżegwita parzjalment, għandu jalloka n-negozji lill-AIF, l-UCITS jew lill-klijenti bi prijorità fuq dawk għalih innifsu.

Madanakollu, jekk l-AIFM ikun jista’ juri lill-AIF jew lill-klijent abbażi ta’ raġunijiet fondati li ma kienx ikun jista’ jwettaq l-ordni fuq termini daqstant vantaġġjużi, jew ma kienx ikun jista’ jwettaqha, ikun jista’ jalloka t-tranżazzjoni lilu nnifsu proporzjonalment, skont il-politika msemmija fil-punt (b) tal-paragrafu 1.

TAQSIMA 2

Konflitti ta’ interess

[Artikolu 14 tad-Direttiva 2011/61/UE]

Artikolu 30

Tipi ta’ konflitti ta’ interess

Għall-finijiet tal-identifikazzjoni tat-tipi ta’ konflitti ta’ interess li jinqalgħu waqt l-immaniġġjar ta’ AIF, l-AIFMs għandhom iqisu, b’mod partikolari, jekk l-AIFM, persuna rilevanti jew persuna direttament jew indirettament konnessa permezz ta’ kontroll mal-AIFM:

Artikolu 31

Politika tal-konflitt ta’ interess

1. L-AIFM għandu jistabbilixxi, jimplimenta u japplika politika tal-kunflitti tal-interess effettiva. Dik il-politika għandha tkun stipulati bil-miktub u għandha tkun xierqa għad-daqs u l-organizzazzjoni tal-AIFM u n-natura, id-daqs u l-kumplessità tan-negozju tiegħu.

Fejn l-AIFM ikun membru ta’ grupp, il-politika għandha tqis ukoll kwalunkwe ċirkostanza, li dwarha l-AIFM ikun jew għandu jkun konxju u li tista’ tagħti lok għal konflitt ta’ interess li jirriżulta mill-istruttura u l-attivitajiet tan-negozju ta’ membri oħra fil-grupp.

2. Il-politika tal-konflitt ta’ interess stabbilita skont il-paragrafu 1 għandha tinkludi dan li ġej:

Artikolu 32

Konflitti ta’ interess marbuta mat-tifdija ta’ investimenti

L-AIFM li jimmaniġġja AIF miftuħ għandu jidentifika, jimmaniġġja u jimmonitorja l-kunflitti ta’ interess li jinqalgħu bejn investituri li jixtiequ jifdu l-investimenti tagħhom u l-investituri li jixtiequ jżommu l-investimenti tagħhom fl-AIF, u kwalunkwe konflitt bejn l-inċentiv tal-AIFM biex jinvesti f’assi illikwidi u l-politika tat-tifdija tal-AIF f’konformità mal-obbligi tiegħu skont l-Artikolu 14(1) tad-Direttiva 2011/61/UE.

Artikolu 33

Proċeduri u miżuri għall-prevenzjoni jew l-immaniġġjar tal-kunflitti ta’ interess

1. Il-proċeduri u l-miżuri stabbiliti għall-prevenzjoni jew għall-immaniġjar tal-konflitti ta’ interess għandhom ikunu mfassla biex jiżguraw li l-persuni relevanti involuti fl-attivitajiet ta’ negozju differenti li jinvolvu riskju ta’ kunflitt ta’ interess, iwettqu dawn l-attivitajiet bi grad ta’ indipendenza li huwa xieraq għad-daqs u l-attivitajiet tal-AIFM u tal-grupp li jagħmel parti minnu, u għall-materjalità tar-riskju ta’ ħsara għall-interessi tal-AIF jew l-investituri tiegħu.

2. Fejn meħtieġ u xieraq li l-AIFM jiżgura l-grad rekwiżit ta’ indipendenza, il-proċeduri li għandhom jiġu segwiti u l-miżuri li għandhom jiġu adottati skont il-punt (b) tal-Artikolu 31(2) għandhom jinkludu dan li ġej:

Meta l-adozzjoni jew l-applikazzjoni ta’ waħda jew aktar minn dawk il-miżuri u proċeduri ma tiżgurax il-grad mitlub ta’ indipendenza, l-AIFM għandu jadotta dawk il-miżuri jew il-proċeduri alternattivi jew addizzjonali kif ikun meħtieġ u xieraq għal dawk il-finijiet.

Artikolu 34

Immaniġġjar tal-konflitti ta’ interess

Fejn l-arranġamenti organizzazzjonali jew amministrattivi li jsiru mill-AIFM ma jkunux biżżejjed biex jiżguraw, b’kunfidenza raġonevoli, li r-riskju ta’ danni għall-interessi tal-AIF jew tal-investituri fl-AIF jiġi impedit, il-maniġment superjuri jew korp intern kompetenti ieħor tal-AIFM għandu jiġi mgħarrfa minnufih sabiex jieħu kwalunkwe deċiżjoni jew azzjoni meħtieġa biex jiżgura li l-AIFM jaġixxi fl-aħjar interessi tal-AIF jew l-investituri f’dak l-AIF.

Artikolu 35

Monitoraġġ tal-konflitti ta’ interess

1. L-AIFM għandu jżomm u jaġġorna regolarment rekord tat-tip ta’ attivitajiet imwettqa minn jew f’isem l-AIFM fejn ikun inħoloq konflitt ta’ interess li jimplika riskju materjali ta’ ħsara għall-interessi ta’ xi AIF jew aktar jew tal-investituri tiegħu jew fil-każ ta’ attivitajiet fis-seħħ, fejn jista’ jinħoloq.

2. Il-manġiment superjuri għandu jirċievi fuq bażi frekwenti u mill-inqas darba fis-sena, rapporti bil-miktub dwar l-attivitajiet imsemmija fil-paragrafu 1.

Artikolu 36

Divulgazzjoni tal-konflitti ta’ interess

1. L-informazzjoni li għandha tiġi ddivulgata lill-investituri skont l-Artikolu 14(1) u (2) tad-Direttiva 2011/61/UE għandha tiġi pprovduta lill-investituri f’mezz durabbli jew permezz ta’ websajt.

2. Fejn l-informazzjoni msemmija fil-paragrafu 1 tingħata permezz ta’ websajt u ma tkunx indirizzata personalment lill-investitur, għandhom jiġu ssodisfati l-kondizzjonijiet li ġejjin:

Artikolu 37

Strateġiji għall-eżerċitar tad-drittijiet tal-vot

1. AIFM għandu jiżviluppa strateġiji adegwati u effettivi biex jiddetermina meta u kif kwalunkwe dritt ta’ vot miżmum fil-portafolji ta’ AIF li jimmaniġġja għandhom jiġu eżerċitati, għall-benefiċċju esklużiv tal-AIF konċernat u l-investituri tiegħu.

2. Fl-istrateġija msemmija fil-paragrafu 1 għandha tiddetermina l-miżuri u l-proċeduri għal:

3. Deskrizzjoni fil-qosor tal-istrateġiji u d-dettalji tal-azzjonijiet meħuda abbażi ta’ dawn l-istrateġiji għandha tkun disponibbli għall-investituri fuq talba tagħhom.

TAQSIMA 3

Immaniġġjar tar-riskji

[Artikolu 15 tad-Direttiva 2011/61/UE]

Artikolu 38

Sistemi tal-immaniġġjar tar-riskji

Għall-finijiet ta’ din it-Taqsima, is-sistemi tal-immaniġġjar tar-riskji għandhom jinftiehmu bħala s-sistemi magħmula mill-elementi rilevanti tal-istruttura organizzazzjonali tal-AIFM, bi rwol ċentrali għall-funzjoni, il-politiki u l-proċeduri permanenti tal-immaniġġjar tar-riskji, relatati mal-immaniġġjar tar-riskji rilevanti għal kull strateġija ta’ investiment tal-AIF, u l-arranġamenti, il-proċessi u t-tekniki relatati mal-kejl u l-immaniġġjar tar-riskji użati mill-AIFM fir-rigward ta’ kull AIF li jimmaniġġja.

Artikolu 39

Funzjoni permanenti tal-immaniġġjar tar-riskji

1. AIFM għandu jistabbilixxi u żżomm funzjoni permanenti tal-immaniġġjar tar-riskji li:

2. Il-funzjoni tal-immaniġġjar tar-riskji għandu jkollha l-awtorità meħtieġa u l-aċċess għall-informazzjoni rilevanti kollha meħtieġa biex jitwettqu l-kompiti stipulati fil-paragrafu 1.

Artikolu 40

Politika tal-immaniġġjar tar-riskji

1. AIFM għandu jistabbilixxi, jimplimenta u jżomm politika adegwata u ddokumentata tal-immaniġġjar tar-riskji li tidentifika r-riskji rilevanti kollha li AIFs li jimmaniġġja jkunu esposti jew li jistgħu jkunu esposti għalihom.

2. Il-politika tal-immaniġġjar tar-riskji għandha tinkludi dawk il-proċeduri meħtieġa biex l-AIFM ikun jista’ jivvaluta l-iskopertura ta’ kull AIF li jimmaniġġja għar-riskji tas-suq, il-likwidità u l-kontraparti, u l-iskopertura tal-AIF għar-riskji rilevanti l-oħra kollha, inklużi riskji operazzjonali, li jistgħu jkunu materjali għal kull AIF li jimmaniġġja.

3. L-AIFM għandu jindirizza talanqas l-elementi li ġejjin fil-politika tal-immaniġġjar tar-riskji:

4. Il-politika tal-immaniġġjar tar-riskji għandha tinkludi deskrizzjoni tas-salvagwardji msemmija fl-Artikolu 43, partikolarment:

5. Il-politika tal-immaniġġjar tar-riskji msemmija fil-paragrafu 1 għandha tkun xierqa għan-natura, id-daqs u l-kumplessità tan-negozju tal-AIFM u l-AIF li jimmaniġġja.

Artikolu 41

Valutazzjoni, monitoraġġ u reviżjoni tas-sistema tal-immaniġġjar tar-riskji

1. L-AIFMs għandhom jivvalutaw, jimmonitorjaw u perjodikament, tal-anqas darba fis-sena, jirrevedu:

Il-frekwenza tar-reviżjoni perjodika msemmija fl-ewwel subparagrafu għandha tiġi deċiża mill-maniġment superjuri skont il-prinċipju tal-proporzjonalità fid-dawl tan-natura, id-daqs u l-kumplessità tan-negozju tal-AIFM u l-AIF li jimmaniġġja.

2. Barra mir-reviżjoni perjodika msemmija fil-paragrafu 1, s-sistemi tal-immaniġġjar tar-riskji għandhom jiġu riveduti fejn:

3. L-AIFM għandu jaġġorna s-sistemi tal-immaniġġjar tar-riskji abbażi tal-eżitu tar-reviżjoni msemmija fil-paragrafi 1 u 2.

4. L-AIFM għandu jinnotifika l-awtorità kompetenti tal-Istat Membru tad-domiċilju tiegħu dwar kwalunkwe bidla materjali fil-politika tal-immaniġġjar tar-riskji u tal-arranġamenti, il-proċessi u t-tekniki msemmija fl-Artikolu 45.

Artikolu 42

Separazzjoni funzjonali u ġerarkika tal-funzjoni tal-immaniġġjar tar-riskji

1. Il-funzjoni tal-immaniġġjar tar-riskji għandha titqies bħala funzjonalment u ġerarkikament separata minn l-unitajiet operattivi, inkluż il-funzjoni tal-immaniġġjar tal-portafolji, biss meta l-kundizzjonijiet kollha li ġejjin ikunu ssodisfati:

2. Is-separazzjoni funzjonali u ġerarkika tal-immaniġġjar tar-riskji skont il-paragrafu 1 għandha tiġi żgurata fl-istruttura ġerarkika tal-AIFM kollha, sal-korp tat-tmexxija tiegħu. Għandha tiġi riveduta mill-korp tat-tmexxija u, fejn teżisti, mill-funzjoni superviżorja tal-AIFM.

3. L-awtoritajiet kompetenti tal-Istat Membru tad-domiċilju tal-AIFM għandhom jirrevedu l-mod li bih l-AIFM japplika l-paragrafi 1 u 2 abbażi tal-kriterji stabbiliti fit-tieni subparagrafu tal-Artikolu 15(1) tad-Direttiva 2011/61/UE.

Artikolu 43

Salvagwadrji kontra l-konflitti ta’ interess

1. Is-salvagwardji kontra l-konflitti ta’ interess msemmija fl-Artikolu 15(1) tad-Direttiva 2011/61/UE għandhom jiżguraw, għall-inqas, li:

2. Fejn proporzjonat, u b’kunsiderazzjoni għan-natura, id-daqs u l-kumplessità tal-AIFM, is-salvagwardji msemmija fil-paragrafu 1 għandhom jiżguraw ukoll li:

3. Il-korp tat-tmexxija tal-AIFM u, fejn teżisti l-funzjoni superviżorja, għandhom jistabbilixxu s-salvagwardji kontra l-konflitti ta’ interess stabbiliti fil-paragrafi 1 u 2, u jirrevedu regolarment l-effikaċja tagħhom u jieħdu azzjoni ta’ rimedju fil-waqt biex jindirizzaw kwalunkwe defiċjenza.

Artikolu 44

Limiti tar-riskji

1. AIFM għandu jistabbilixxi u jimplimenta limiti kwantitattivi jew kwalitattivi tar-riskji, jew it-tnejn, għal kull AIF li jimmaniġġja, filwaqt li jqis ir-riskji rilevanti kollha. Fejn jiġu stipulati limiti kwalitattivi biss, l-AIFM għandu jkun kapaċi jiġġustifikaw dan l-approċċ lill-awtorità kompetenti.

2. Il-limiti kwalitattivi u kwantitattivi tar-riskju għal kull AIF għandhom, mill-inqas, ikopru r-riskji li ġejjin:

3. Meta jistabbilixxi l-limiti tar-riskji, l-AIFM għandu jqis l-istrateġiji u l-assi użati fir-rigward ta’ kull AIF li jimmaniġġja kif ukoll ir-regoli nazzjonali applikabbli għal kull wieħed minn dawk AIFs. Dawk il-limiti tar-riskji għandhom ikunu allinjati mal-profil tar-riskju tal-AIF kif iddivulgat lill-investituri skont il-punt (c) tal-Artikolu 23(4) tad-Direttiva 2011/61/UE u approvati mill-korp tat-tmexxija.

Artikolu 45

Kejl u mmaniġġjar tar-riskji

1. L-AIFMs għandhom jadottaw arranġamenti, proċessi u tekniki adegwati u effettivi sabiex:

2. L-arranġamenti, il-proċessi u t-tekniki msemmija fil-paragrafu 1 għandhom ikunu proporzjonati man-natura, id-daqs u l-kumplessità tan-negozju tal-AIFM u ta’ kull AIF li jimmaniġġja u għandhom ikunu konsistenti mal-profil tar-riskju tal-AIF kif iddivulgat lill-investituri skont il-punt (c) tal-Artikolu 23(4) tad-Direttiva 2011/61/UE.

3. Għall-finijiet tal-paragrafu 1, l-AIFM għandu jieħu l-azzjonijiet li ġejjin għal kull AIF li jimmaniġġja:

TAQSIMA 4

Immaniġġjar tal-likwidità

[Artikolu 16 tad-Direttiva 2011/61/UE]

Artikolu 46

Sistemi u proċeduri tal-immaniġġar tal-likwidità

L-AIFMs għandhom ikunu kapaċi juru lill-awtoritajiet kompetenti tal-Istat Membri tad-domiċilju tagħhom li sistema xierqa u proċeduri effettivi tal-immaniġġjar tal-likwidità kif imsemmi fl-Artikolu 16(1) tad-Direttiva 2011/61/UE huma fis-seħħ filwaqt li jqisu l-istrateġija tal-investiment, il-profil tal-likwidità u l-politika tat-tifdija ta’ kull AIF.

Artikolu 47

Monitoraġġ u mmaniġġjar tar-riskji tal-liwidità

1. Is-sistema u l-proċeduri tal-immaniġġjar tal-likwidità msemmija fl-Artikolu 46 għandhom mill-inqas jiżguraw li:

2. L-AIFMs għandhom jiddokumentaw il-politiki u l-proċeduri tal-immaniġġjar tal-likwidità tagħhom, kif imsemmi fil-paragrafu 1, jirreveduhom mill-inqas fuq bażi annwali u jaġġornahom għal kwalunkwe bidla jew arranġament ġdid.

3. L-AIFMs għandhom jinkludu miżuri ta’ eskalazzjoni xierqa fis-sistema u l-proċeduri tal-immaniġġjar tal-likwidità tagħhom, kif imsemmi fil-paragrafu 1, sabiex jindirizzaw nuqqasijiet ta’ likwidità antiċipati jew attwali jew sitwazzjonijiet diffikultużi oħra tal-AIF.

4. Fejn l-AIFM jimmaniġġja AIF li tkun AIF ingranata magħluqa, il-punt (e) tal-paragrafu 1 ma għandux japplika.

Artikolu 48

Immaniġġjar tal-limiti tal-likwidità u t-testijiet tal-istress

1. L-AIFMs għandhom, fejn xieraq, filwaqt li jqisu n-natura, id-daqs u l-kumplessità ta’ kull AIF li jimmaniġġjaw, jimplimentaw u jżommu limiti adegwati għal-likwidità jew l-illikwidità tal-AIF konsistenti mal-obbligi sottostanti u l-politika tat-tifdija tiegħu f’konformità mar-rekwiżiti stabbiliti fl-Artikolu 44 rigward il-limiti tar-riskji kwantitattivi u kwalitattivi.

L-AIFMs għandhom jimmonitorjaw il-konformità ma’ dawk il-limiti u fejn il-limiti jinqabżu jew x’aktarx jinqabżu, għandhom jiddeterminaw il-kors ta’ azzjoni meħtieġ (jew neċessarju). Fid-determinazzjoni tal-azzjoni xierqa, l-AIFMs għandhom iqisu l-adegwatezza tal-politiki u l-proċeduri tal-immaniġġjar tal-likwidità, l-adegwatezza tal-profil tal-likwidità tal-assi tal-AIF u l-effett ta’ livelli atipiċi ta’ talbiet ta’ tifdija.

2. L-AIFMs għandhom iwettqu regolarment testijiet tal-istress, taħt kundizzjonijiet tal-likwidità normali u eċċezzjonali, li jippermettulhom jivvalutaw ir-riskju tal-likwidità ta’ kull AIF li jimmaniġġjaw. Testijiet tal-istress għandhom:

3. L-AIFMs għandhom jaġixxu fl-aħjar interessi tal-investituri fir-rigward tar-riżultat ta’ kwalunkwe test tal-istress.

Artikolu 49

Allinjament tal-istrateġija tal-investiment, il-profil tal-likwidità u l-politika tat-tifdija

1. Għall-finijiet tal-Artikolu 16(2) tad-Direttiva 2011/61/UE, l-istrateġija tal-investiment, il-profil tal-likwidità u l-politika tat-tifdija ta’ kull AIF immaniġġjat minn AIFM għandu jitqies allinjat meta l-investituri jkollhom il-kapaċità jifdu l-investimenti tagħhom b’manjiera konsistenti ma’ trattament ġust tal-investituri kollha tal-AIF u skont il-politika tat-tifdija tal-AIF u l-obbligi tiegħu.

2. Fil-valutazzjoni tal-allinjament tal-istrateġija tal-investiment, il-profil tal-likwidità u l-politika tat-tifdija l-AIFM għandu wkoll iqis l-impatt li t-tifdijiet jista’ jkollhom fuq l-prezzijiet sottostanti jew il-firxiet tal-assi individwali tal-AIF.

TAQSIMA 5

Investiment f’pożizzjonijiet tat-titolizzazzjoni

[Artikolu 17 tad-Direttiva 2011/61/UE]

Artikolu 50

Definizzjonijiet

Għall-finijiet ta’ din it-Taqsima:

Artikolu 51

Rekwiżiti għall-interess miżmuma

1. L-AIFMs għandhom jassumu l-iskopertura għar-riskju tal-kreditu ta’ titolizzazzjoni għan-nom ta’ AIF wieħed jew aktar li jimmaniġaw fil-każ biss li l-oriġinatur, l-isponsor jew is-sellief oriġinarju, ikun espliċitament iddivulga lill-AIFM li huwa żżomm, fuq bażi kontinwa, interess ekonomiku materjali nett, li fi kwalunkwe każ ma għandux ikun inqas minn 5 %.

Kwalunkwe wieħed minn dawn li ġejjin biss għandu jikkwalifika bħala żamma ta’ interess ekonomiku materjali nett ta’ mhux inqas minn 5 %:

Interess ekonomiku nett għandu jitkejjel fl-oriġinazzjoni u għandu jinżamm fuq bażi kontinwa. L-interess ekonomiku nett, inklużi l-pożizzjonijiet, l-interess jew l-iskoperturi miżmuma, ma għandu jkun soġġett għall-ebda mitigazzjoni tar-riskju tal-kreditu jew pożizzjonijiet fil-qosor jew ħeġġ ieħor u ma għandux jinbiegħ. L-interess ekonomiku nett għandu jiġi determinat mill-valur nozzjonali għall-elementi li ma jidhrux fil-karta tal-bilanċ.

Ma għandu jkun hemm l-ebda applikazzjoni multipla tar-rekwiżiti ta’ żamma għal xi titolizzazzjoni partikolari.

2. Il-paragrafu 1 ma għandux japplika meta l-iskoperturi titolizzati jkunu pretensjonijiet jew pretensjonijiet kontinġenti fuq, iggarantiti bis-sħiħ, inkondizzjonalment u irrevokabbilment mill-istituzzjonijiet elenkati fl-ewwel subparagrafu tal-Artikolu 122a(3) tad-Direttiva 2006/48/KE, u ma għandhomx japplikaw għal dawk it-tranżazzjonijiet elenkati fit-tieni subparagrafu tal-Artikolu 122a(3) tad-Direttiva 2006/48/KE.

Artikolu 52

Rekwiżiti kwalitattivi fir-rigward tal-isponsors u l-oriġinaturi

Qabel ma’ AIFM jieħu skopertura għar-riskju tal-kreditu ta’ titolizzazzjoni għan-nom ta’ AIF wieħed jew aktar, għandu jiżgura li l-isponsors u l-oriġinatur:

Artikolu 53

Rekwiżiti kwalitattivi li jikkonċernaw lill-AIFMs skoperti għal titolizzazzjonijiet

1. Qabel ma jieħdu skopertura għar-riskju tal-kreditu ta’ titolizzazzjoni għan-nom ta’ AIF wieħed jew aktar, u kif xieraq minn hemm ‘il quddiem, l-AIFMs għandhom ikunu kapaċi juru lill-awtoritajiet kompetenti li, għal kull waħda mill-pożizzjonijiet tat-titolizzazzjoni tagħhom, huma għandhom fehim komprensiv u fil-fond ta’ dawk il-pożizzjonijiet u li implimentaw politiki u proċeduri formali xierqa għall-profil tar-riskju tal-investimenti rilevanti tal-AIF f’pożizzjonijiet titolizzati għall-analiżi u r-rekords:

2. Fejn AIFM ikun ħa skopertura għal valur materjali tar-riskju tal-kreditu ta’ titolizzazzjoni għan-nom ta’ AIF wieħed jew aktar, għandu regolarment iwettaq testijiet tal-istress xierqa għal dawn il-pożizzjonijiet tat-titolizzazzjoni skont il-punt (b) tal-Artikolu 15(3) tad-Direttiva 2011/61/UE. It-test tal-istress għandu jkun proporzjonat man-natura, id-daqs u l-kumplessità tar-riskji inerenti fil-pożizzjonijiet tat-titolizzazzjoni.

L-AIFMs għandhom jistabbilixxu proċeduri ta’ monitoraġġ formali f’konformità mal-prinċipji stabbiliti fl-Artikolu 15 tad-Direttiva 2011/61/UE fi proporzjon mal-profil tar-riskju tal-AIF rilevanti f’relazzjoni għar-riskju tal-kreditu ta’ pożizzjoni ta’ titolizzazzjoni sabiex jimmonitorjaw fuq bażi kontinwa u fil-ħin l-informazzjoni dwar il-prestazzjoni tal-iskoperturi sottostanti dawn il-pożizzjonijiet tat-titolizzazzjoni. Din l-informazzjoni għandha tinkludi (jekk relevanti għat-tip speċifiku ta’ titolizzazzjoni u mhux limitata għal dawn it-tipi ta’ informazzjoni deskritti aktar hawnhekk), it-tip tal-iskopertura, il-perċentwali ta’ selfiet li ilhom dovuti aktar minn 30, 60 u 90 jum, ir-rati ta’ inadempjenza, ir-rati ta’ prepagament, self b’esklużjoni, tip u okkupanza ta’ kollateral, id-distribuzzjoni tal-frekwenza tal-kejl tal-kreditu jew kejl ieħor tal-vijabbiltà tal-kreditu fl-iskoperturi sottostanti, l-industrija u d-diversifikazzjoni ġeografika u d-distribuzzjoni tal-frekwenzi tal-proporzjonijiet tas-selfiet mal-valur b’bandwidths li jiffaċilitaw l-analiżi adegwata tas-sensittività. Fejn l-iskoperturi sottostanti jkunu huma stess pożizzjonijiet ta’ titolizzazzjoni, l-AIFMs għandu jkollhom l-informazzjoni stabbilita f’dan is-subparagrafu mhux biss għas-segmenti ta’ titolizzazzjoni sottostanti, bħal isem l-emittent u l-kwalità tal-kreditu, iżda wkoll dwar il-karatteristiċi u l-prestazzjoni tal-pulijiet sottostanti dawk is-segmenti ta’ titolizzazzjoni.

L-AIFMs għandhom japplikaw l-istess standards ta’ analiżi għall-parteċipazzjonijiet jew is-sottoskrizzjonijiet fi ħruġ ta’ titolizzazzjonijiet mixtrija mingħand partijiet terzi.

3. Għall-finijiet tal-immaniġġjar xieraq tar-riskju u tal-likwidità, l-AIFMs li jieħdu skopertura għar-riskju tal-kreditu ta’ titolizzazzjoni għan-nom ta’ AIF wieħed jew aktar għandhom jidentifikaw, ikejlu, jimmonitorjaw, jimmaniġġajw, jikkontrollaw u jirrappurtaw ir-riskji li jinħolqu minħabba l-iżbilanċi bejn l-assi u l-obbligazzjonijiet tal-AIF rilevanti, ir-riskju ta’ konċentrazzjoni jew ir-riskju tal-investiment li jirriżulta minn dawn l-istrumenti. L-AIFM għandu jiżgura li l-profil tar-riskju ta’ dawn il-pożizzjonijiet ta’ titolizzazzjoni jikkorrispondi mad-daqs, l-istruttura kumplessiva tal-portafoll, l-istrateġiji u l-għanijiet tal-investiment tal-AIF rilevanti kif stabbiliti fir-regoli jew fl-istrumenti tal-inkorporazzjoni, fil-prospektus u d-dokumenti tal-offerta tal-AIF.

4. L-AIFMs għandhom jiżguraw, f’konformità mar-rekwiżiti stabbiliti fl-Artikolu 18 tad-Direttiva 2011/61/UE, li hemm grad adegwat ta’ rappurtar intern lill-maniġment superjuri sabiex il-maniġment superjuri jkun konxju bis-sħiħ dwar kwalunkwe teħid ta’ skoperturi materjali għal titolizzazzjonijiet u li r-riskji li joħorġu minn dawk l-iskoperturi jiġu mmaniġġjati b’mod adegwat.

5. L-AIFMs għandhom jinkludu informazzjoni xierqa dwar l-iskoperturi tagħhom għar-riskji tal-kreditu ta’ titolizzazzjonijiet u l-proċeduri tal-immaniġġjar tar-riskji tagħhom f’dan il-qasam fir-rapporti u d-divulgazzjonijet li jiġu sottomessi skont l-Artikoli 22, 23 u 24 tad-Direttiva 2011/61/UE.

Artikolu 54

Azzjoni korrettiva

1. L-AIFMs għandhom jieħdu tali azzjoni korrettiva kif ikun fl-aħjar interess tal-investituri tal-AIF rilevanti meta jiskopru, wara li jieħdu skopertura għal titolizzazzjoni, li d-determinazzjoni u d-divulgazzjoni tal-interess miżmum ma kienx jilħaq ir-rekwiżiti stipulati f’dan ir-Regolament.

2. L-AIFMs għandhom jieħdu tali azzjoni korrettiva kif tkun fl-aħjar interess tal-investituri tal-AIF rilevanti, meta l-interess miżmum isir inqas minn 5 % f’mument partikolari wara li jieħdu skopertura u dan ma jkunx minħabba l-mekkaniżmu naturali tal-pagament tat-tranżazzjoni.

Artikolu 55

Klawżola ta’ anterjorità

L-Artikoli 51 sa 54 għandhom japplikaw għal titolizzazzjonijiet ġodda maħruġa fl-1 ta’ Jannar 2011 jew wara. Minn wara l-31 ta’ Diċembru 2014 għandhom jibdew japplikaw l-Artikoli 51 sa 54 fir-rigward ta’ titolizzazzjonijiet eżistenti meta jiżdiedu jew jinbidlu skoperturi sottostanti ġodda wara dik id-data.

Artikolu 56

Interpretazzjoni

Fin-nuqqas ta’ interpretazzjoni speċifika mogħtija mill-AETS jew mill-Kumitat Konġunt tal-Awtoritajiet Superviżorji Ewropej, id-disposizzjonijiet ta’ din it-Taqsima għandhom jiġu interpretati b’mod konsistenti mad-dispożizzjonijiet korrispondenti tad-Direttiva 2006/48/KE u mal-Linji Gwida tal-Artikolu 122a tad-Direttiva dwar ir-Rekwiżiti Kapitali tal-31 ta’ Diċembru 2010 (9) maħruġa mill-Kumitat tas-Superviżuri Bankarji Ewropej u emendi sussegwenti tagħhom.

TAQSIMA 6

Rekwiżiti organizzazzjonali - Prinċipji ġenerali

[Artikolu 12 u 18 tad-Direttiva 2011/61/UE]

Artikolu 57

Rekwiżiti ġenerali

1. AIFMs għandhom:

L-AIFMs għandhom iqisu n-natura, id-daqs u l-kumplessità tan-negozju tagħhom u n-natura u l-firxa tas-servizzi u l-attivitajiet li jitwettqu f’dak in-negozju.

2. L-AIFMs għandhom jistabbilixxu, jimplimentaw u jżommu sistemi u proċeduri li jkunu adegwati għall-ħarsien tas-sigurtà, l-integrità u l-kunfidenzjalità tal-informazzjoni, filwaqt li jqisu n-natura tal-informazzjoni inkwistjoni.

3. L-AIFMs għandhom jistabbilixxu, jimplimentaw u jżommu politika adegwata tal-kontinwità tan-negozju mmirata biex tkun żgurata, fil-każ ta’ interruzzjoni fis-sistemi u l-proċeduri tagħhom, il-preservazzjoni tad-dejta u l-funzjonijiet essenzjali, u ż-żamma tas-servizzi u l-attivitajiet, jew meta dan ma jkunx possibbli, l-irkupru bla telf ta’ żmien ta’ din id-dejta u l-funzjonijiet u l-issoktar mill-ġdid tas-servizzi u l-attivitajiet tagħhom.

4. L-AIFMs għandhom jistabbilixxu, jimplimentaw u jżommu politika u l-proċeduri tal-kontabbiltà u regoli tal-valwazzjoni li permezz tagħhom ikunu jistgħu, fuq talba tal-awtorità kompetenti, iwasslu fil-pront rapporti finanzjarji lill-awtorità kompetenti li jkunu jirriflettu b’mod ġust il-vera pożizzjoni finanzjarja tagħhom u li jkunu konformi mal-istandards u r-regoli tal-kontabbiltà applikabbli kollha.

5. L-AIFMs għandhom jimplimentaw politiki u proċeduri xierqa biex jiżguraw li politiki tat-tifdija tal-AIF ikunu ddivulgati lill-investituri, f’biżżejjed dettall, qabel dawn ma jinvestu fl-AIF u fil-każ ta’ bidliet materjali.

6. L-AIFMs għandhom jimmonitorjaw u, fuq bażi regolari, jevalwaw l-adegwatezza u l-effikaċja tas-sistemi, il-mekkaniżmi tal-kontrolli interni u l-arranġamenti stabbiliti tagħhom skont il-paragrafi 1 sa 5, u li jieħdu l-miżuri xierqa biex jiġi indirizzat kwalunkwe nuqqas.

Artikolu 58

Proċessar ta’ dejta elettronika

1. L-AIFMs għandhom jagħmlu arranġamenti xierqa u suffiċjenti għal sistemi elettroniċi xierqa sabiex jippermettu r-reġistrazzjoni f’waqtha u xierqa ta’ kull tranżazzjoni jew sottoskrizzjoni ta’ portafoll jew, fejn rilevanti, ordni ta’ tifdija.

2. L-AIFMs għandhom jiżguraw standard għoli ta’ sigurtà waqt l-ipproċessar elettroniku tad-dejta kif ukoll l-integrità u l-kunfidenzjalità tal-informazzjoni rreġistrata, kif xieraq.

Artikolu 59

Proċeduri tal-kontabbiltà

1. L-AIFMs għandhom ikollhom politiki u proċeduri tal-kontabbiltà kif imsemmi fl-Artikolu 57(4) sabiex jiżguraw il-protezzjoni tal-investituri. Ir-rekords tal-kontabbiltà għandhom jinżammu b’tali mod li l-assi u l-obbligazzjonijiet kollha tal-AIF ikunu jistgħu jiġu identifikati direttament il-ħin kollu. Jekk AIF ikollu kompartimenti ta’ investiment differenti, għandhom jinżammu kontijiet separati għal dawk il-kompartimenti.

2. L-AIFMs għandhom jistabbilixxu, jimplimentaw u jżommu politiki u proċeduri tal-kontabbiltà u l-valwazzjoni biex jiżguraw illi l-valur nett tal-assi ta’ kull AIF ikun ikkalkulat b’mod preċiż fuq il-bażi tar-regoli u l-standards tal-kontabbiltà applikabbli.

Artikolu 60

Kontroll mill-korp tat-tmexxija, il-maniġment superjuri u l-funzjoni tas-superviżjoni

1. Meta jallokaw funzjonijiet internament, l-AIFMs għandhom jiżguraw li korp tat-tmexxija, il-maniġiment superjuri u, fejn teżisti, il-funzjoni superviżorja, ikunu responsabbli għall-konformità tal-AIFM mal-obbligi tiegħu skont id-Direttiva 2011/61/UE.

2. L-AIFM għandu jiżgura li l-maniġment superjuri tiegħu:

3. AIFM għandu wkoll jiżgura li l-maniġment superjuri tiegħu u, fejn xieraq, il-korp tat-tmexxija tiegħu jew il-funzjoni superviżorja:

4. AIFM għandu jiżguraw li l-maniġment superjuri jirċievi fuq bażi frekwenti, u tal-anqas kull sena, rapporti bil-miktub dwar kwistjonijiet ta’ konformità, awditjar intern u l-immaniġġjar tar-riskji fejn ikun indikat b’mod partikolari jekk ikunux ittieħdu l-miżuri ta’ rimedju xierqa fil-każ ta’ kwalunkwe nuqqas.

5. L-AIFM għandu jiżgura li l-maniġment superjuri tiegħu jirċievi fuq bażi regolari rapporti dwar l-implimentazzjoni tal-istrateġiji ta’ investiment u l-proċeduri interni għat-teħid tad-deċiżjonijiet dwar investiment imsemmija fil-punt (b) sa (e) tal-paragrafu 2.

6. AIFM għandu jiżgura li l-korp tat-tmexxija jew il-funzjoni superviżorja, jekk ikun hemm, tirċievi fuq bażi regolari rapporti bil-miktub dwar il-kwistjonijiet msemmija fil-paragrafu 4.

Artikolu 61

Funzjoni permanenti tal-konformità

1. L-AIFM għandu jistabbilixxi, jimplimenta u jżomm politiki u proċeduri adegwati mfassla biex jinkixef kwalunkwe riskju ta’ nuqqas min-naħa tal-AIFM milli jikkonforma mal-obbligi tiegħu skont id-Direttiva 2011/61/UE, u r-riskji assoċjati, u jkollu fis-seħħ miżuri u proċeduri adegwati mfassla biex jimminimizzaw dan ir-riskju u biex l-awtoritajiet kompetenti jkunu jistgħu jeżerċitaw is-setgħat tagħhom b’mod effikaċi skont din id-Direttiva.

L-AIFM għandu jqis in-natura, id-daqs u l-kumplessità tan-negozju tiegħu u n-natura u l-firxa tas-servizzi u l-attivitajiet li jitwettaq matul dak in-negozju.

2. AIFM għandu jistabbilixxi u jżomm funzjoni permanenti u effettiva tal-konformità li topera indipendentement u li jkollha r-responsabbilitajiet li ġejjin:

3. Sabiex il-funzjoni tal-konformità msemmija fil-paragrafu 2 tkun tista’ twettaq ir-responsabbiltajiet tagħha sew u indipendentement, l-AIFM għandu jiżgura li:

Madanakollu, l-AIFM mhuwiex meħtieġ jikkonforma mal-punt (c) jew (d) tal-ewwel subparagrafu jekk ikun jista’ juri li minħabba n-natura, id-daqs u l-kumplessità tan-negozju tiegħu, u n-natura u l-firxa tas-servizzi u l-attivitajiet tiegħu, li dak ir-rekwiżit mhuwiex proporzjonat u li l-funzjoni tal-konformità tiegħu tibqa’ effikaċi.

Artikolu 62

Funzjoni permanenti tal-awditjar intern

1. Fejn xieraq u proporzjonat, u fid-dawl tan-natura, id-daqs u l-kumplessità tan-negozju tagħhom u n-natura u l-firxa tal-attivitajiet tal-immaniġġjar ta’ portafoll kollettiv imwettqa f’dak in-negozju, l-AIFMs għandhom jistabbilixxu u jżommu funzjoni ta’ awditjar intern li tkun separata u indipendenti mill-funzjonijiet u l-attivitajiet l-oħra tal-AIFM.

2. Il-funzjoni tal-awditjar intern imsemmija fil-paragrafu 1 għandha:

Artikolu 63

Tranżazzjonijiet personali

1. Għal kwalunke persuna rilevanti li hija involuta f’attivitajiet li jistgħu joħolqu konflitt ta’ interess, jew li jkollha aċċess għal informazzjoni privileġġata, skont it-tifsira tal-Artikolu 1(1) tad-Direttiva 2003/6/KE tal-Parlament Ewropew u tal-Kunsill tat-28 ta’ Jannar 2003 dwar insider dealing u manipulazzjoni tas-suq (abbuż tas-suq) (10) jew informazzjoni kunfidenzjali oħra marbuta mal-AIF jew mat-tranżazzjonijiet ma’ jew għal AIF, AIFM għandu jistabbilixxi, jimplimenta u jżomm arranġamenti adegwati mmirati biex jimpedixxi tali persuni rilevanti milli:

2. L-arranġamenti msemmija fil-paragrafu 1 għandhom b’mod partikolari jkunu maħsuba biex jiżguraw li:

Għall-finijiet tal-punt (b) tal-ewwel subparagrafu, fejn ċerti attivitajiet tal-AIFM jitwettqu minn partijiet terzi, l-AIFM għandu jiżgura li l-entità li twettaq l-attività żżomm rekord tat-tranżazzjonijiet personali li tidħol għalihom kwalunke persuna rilevanti koperta mill-paragrafu 1 u li fuq talba tipprovdi l-informazzjoni lill-AIFM minnufih.

3. Il-paragrafi 1 u 2 ma għandhomx japplikaw għal tranżazzjonijiet personali:

4. Għall-finijiet tal-paragrafu 1, tranżazzjoni personali għandha tinkludi wkoll tranżazzjoni fi strument finanzjarju jew assi ieħor eżegwita f’isem jew għan-nom ta’:

Artikolu 64

Reġistrazzjoni tat-tranżazzjonijiet ta’ portafolji

1. L-AIFMs għandhom mingħajr dewmien u għal kull tranżazzjoni ta’ portafoll relatata mal-AIF li jimmaniġġjaw, jirreġistraw informazzjoni li hija suffiċjenti biex jiġu rikostruwiti d-dettalji tal-ordni u tat-tranżazzjoni eżegwita jew tal-ftehim.

2. Fir-rigward tat-tranżazzjonijiet ta’ portafoll f’ċentru tal-eżekuzzjoni, ir-rekord imsemmi fil-paragrafu 1 għandu jinkludu l-informazzjoni li ġejja:

3. Fir-rigward tat-tranżazzjonijiet ta’ portafoll minn AIF mhux f’xi ċentru tal-eżekuzzjoni, ir-rekord imsemmi fil-paragrafu 1 għandu jinkludu l-informazzjoni li ġejja:

4. Għall-finijiet tal-paragrafi 2 u 3, ċentru tal-eżekuzzjoni għandu jinkludi internalizzatur sistematiku kif imsemmi fil-punt (7) tal-Artikolu 4(1) tad-Direttiva 2004/39/KE, suq regolat kif imsemmi fil-punt (14) tal-Artikolu 4(1) ta’ dik id-Direttiva, faċilità tan-negozjar multilaterali kif imsemmi fil-punt (15) tal-Artikolu 4(1) ta’ dik id-Direttiva, ġeneratur tas-suq kif imsemmi fil-punt (8) tal-Artikolu 4(1) ta’ dik id-Direttiva jew fornitur ieħor tal-likwidità jew entità li twettaq, f’pajjiż terz, funzjoni simili għal dawk imwettqa minn xi wieħed minn dawn li għadhom kif issemmew.

Artikolu 65

Reġistrazzjoni tal-ordnijiet ta’ sottoskrizzjoni u tifdija

1. L-AIFMs għandhom jieħdu l-passi raġonevoli kollha biex jiżguraw li sottoskrizzjonijiet ta’ AIF li jaslulhom u, fejn rilevanti, l-ordnijiet tat-tifdija jiġu rreġistrati mingħajr dewmien żejjed wara l-wasla ta’ kwalunkwe tali ordni.

2. Din ir-reġistrazzjoni għandha tinkludi informazzjoni dwar dan li ġej:

L-informazzjoni skont il-punti (i), (j) u (k) għandha tiġi rreġistrata malli tkun disponibbli.

Artikolu 66

Rekwiżiti ta’ żamma tar-rekords

1. L-AIFMs għandhom jiżguraw li r-rekords kollha msemmija fl-Artikoli 64 u 65 jinżammu għal perjodu ta’ mill-inqas ħames snin.

Madanakollu, l-awtoritajiet kompetenti jistgħu jirrikjedu lill-AIFMs jiżguraw li kwalunkwe minn dawk ir-rekords, jew ir-rekords kollha jinżammu għal perjodu itwal, filwaqt li jqisu n-natura tal-assi jew it-tranżazzjoni tal-portafoll, meta jkun meħtieġ biex l-awtorità tkun tista’ teżerċita l-funzjonijiet superviżorji tagħha skont id-Direttiva 2011/61/UE.

2. Wara t-terminazzjoni tal-awtorizzazzjoni ta’ AIFM, ir-rekords għandhom jinżammu għall-anqas għall-perjodu ulterjuri ta’ ħames snin imsemmi fil-paragarfu 1. L-awtoritajiet kompetenti jistgħu jirrikjedu żamma għal perjodu itwal.

Fejn l-AIFM jitrasferixxi r-responsabbiltajiet tiegħu fir-rigward tal-AIF lil AIFM ieħor, huwa għandu jiżgura li r-rekords imsemmija fil-paragrafu 1 ikunu aċċessibbli għal dak l-AIFM.

3. Ir-rekords għandhom jinżammu f’mezz li jippermetti l-ħażna tal-informazzjoni b’mod aċċessibbli għal referenza fil-futur mill-awtorità kompetenti, u b’tali forma u manjiera li:

TAQSIMA 7

Valwazzjoni

[Artikolu 19 tad-Direttiva 2011/61/UE]

Artikolu 67

Politiki u proċeduri għall-valwazzjoni tal-assi tal-AIF

1. L-AIFMs għandhom jistabbilixxu, iżommu, jimplimentaw u jirrevedu, għal kull AIF li jimmaniġġjaw politiki u proċeduri bil-miktub li jiżguraw proċess tal-valwazzjoni sod, trasparenti, komprensiv u dokumentat sew. Il-politika u l-proċeduri tal-valwazzjoni għandhom ikopru l-aspetti materjali kollha tal-proċess tal-valwazzjoni u tal-proċeduri u l-kontrolli tal-valwazzjoni fir-rigward tal-AIF rilevanti.

Mingħajr preġudizzju għar-rekwiżiti tal-liġi nazzjonali u r-regoli u l-istrumenti tal-inkorporazzjoni tal-AIF, l-AIFM għandu jiżgura li jiġu applikati metodoloġiji tal-valwazzjoni ġusti, xierqa u trasparenti għall-AIFs li jimmaniġġja. Il-politiki tal-valwazzjoni għandhom jidentifikaw, u l-proċeduri għandhom jimplimentaw, il-metodoloġiji tal-valwazzjoni użati għal kull tip ta’ assi fejn l-AIF jista’ jinvesti skont il-liġi nazzjonali applikabbli, ir-regoli tal-AIF u l-istrumenti ta’ inkorporazzjoni. L-AIFM ma għandux jinvesti f’tip partikolari ta’ assi għall-ewwel darba sakemm ma jkunux ġew identifikati l-metodoloġija jew il-metodoloġiji tal-valwazzjoni xierqa għal dak it-tip speċifiku ta’ assi.

Il-politiki u l-proċeduri li jistabbilixxu l-metodoloġiji tal-valwazzjoni għandhom jinkludu l-inputs, il-mudelli u l-kriterji tal-għażla għall-ipprezzar u s-sorsi tad-dejta tas-suq. Għandhom jipprovdu li l-prezzijiet għandhom jinkisbu minn sorsi indipendenti kull meta possibbli u xieraq. Il-proċess tal-għażla ta’ metodoloġija partikulari għandu jinkludi valutazzjoni tal-metodoloġiji disponibbli rilevanti, filwaqt li jqis is-sensittività tagħhom għall-bidliet fil-varjabbli u kif strateġiji speċifiċi jiddeterminaw il-valur relattiv tal-assi fil-portafoll.

2. Il-politiki tal-valwazzjoni għandhom jistabbilixxu l-obbligi, ir-rwoli u r-responsabbiltajiet tal-partijiet kollha involuti fil-proċess tal-valwazzjoni, inklużi tal-maniġment superjuri tal-AIFM. Il-proċeduri għandhom jirriflettu l-istruttura organizzazzjonali kif stabbiliti fil-politiki tal-valwazzjoni.

Il-politiki u l-proċeduri tal-valwazzjoni għandhom jindirizzaw talanqas dan li ġej:

3. Meta jinħatar valwatur estern, il-politiki u l-proċeduri tal-valwazzjoni għandhom jistabbilixxu proċess għall-iskambju tal-informazzjoni bejn l-AIFM u l-valwatur estern biex jiġi żgurat li tingħata l-informazzjoni kollha meħtieġa għall-fini li jitwettaq il-kompitu tal-valwazzjoni.

Il-politiki u l-proċeduri tal-valwazzjoni għandhom jiżguraw li l-AIFM iwettaq diliġenza dovuta inizjali u perjodika fuq partijiet terzi li jinħatru biex iwettqu servizzi ta’ valwazzjoni.

4. Fejn il-valwazzjoni titwettaq mill-AIFM innifsu, il-politiki għandhom jinkludu deskrizzjoni ta’ salvagwardji biex il-kompitu tal-valwazzjoni jitwettaq b’mod indipendenti skont il-punt (b) tal-Artikolu 19(4) tad-Direttiva 2011/61/UE. Dawn is-salvagwardji għandhom jinkludu miżuri biex jipprevjenu jew irażżnu lil kwalunkwe persuna milli teżerċita influwenza mhux xierqa fuq il-mod kif persuna twettaq attivitajiet ta’ valwazzjoni.

Artikolu 68

Użu ta’ mudelli għall-valwazzjoni ta’ assi

1. Jekk jintuża mudell għall-valwazzjoni tal-assi ta’ AIF, il-mudell u l-karatteristiċi ewlenin tiegħu għandhom jiġu spjegati u ġustifikati fil-politiki u l-proċeduri tal-valwazzjoni. Ir-raġuni għall-għażla tal-mudell, id-dejta sottostanti, is-suppożizzjonijiet użati fil-mudell u r-raġuni għall-użu tagħhom, u l-limitazzjonijiet tal-valwazzjoni abbażi ta’ mudell għandhom jiġu dokumentati sew.

2. Il-politiki u l-proċeduri tal-valwazzjoni għandhom jiżguraw li qabel ma jintuża, mudell jiġi vvalidat minn persuna b’kompetenza suffiċjenti li ma kinitx involuta fil-proċess tal-bini ta’ dak il-mudell. Il-proċess tal-validazzjoni għandu jkun dokumentat b’mod xieraq.

3. Il-mudell għandu jkun soġġett għal approvazzjoni minn qabel mill-maniġment superjuri tal-AIFM. Fejn il-mudell jintuża minn AIFM li jwettaq il-funzjoni tal-valwazzjoni huwa stess, l-approvazzjoni mill-maniġment superjuri għandha tkun mingħajr ħsara għad-dritt tal-awtorità kompetenti li tirrikjedi skont l-Artikolu 19(9) tad-Direttiva 2011/61/UE li l-mudell jiġi vverifikat minn awditur jew valwatur estern.

Artikolu 69

Applikazzjoni konsistenti tal-politiki u l-proċeduri tal-valwazzjoni

1. L-AIFM għandu jiżgura li l-politiki u l-proċeduri tal-valwazzjoni u l-metodoloġiji ta’ valwazzjoni magħżula jiġu applikati konsistentement.

2. Il-politiki u l-proċeduri tal-valwazzjoni u l-metodoloġiji magħżula għandhom ikunu applikati għall-assi kollha fi ħdan AIF filwaqt li titqies l-istrateġija tal-investiment, it-tip ta’ assi u, jekk applikabbli, l-eżistenza ta’ valwaturi esterni differenti.

3. Fejn ma jkunx meħtieġ aġġornament, il-politiki u l-proċeduri għandhom jiġu applikati konsistentement tul iż-żmien, u s-sorsi u r-regoli tal-valwazzjoni għandhom jibqgħu konsistenti tul iż-żmien.

4. Il-proċeduri tal-valwazzjoni u l-metodoloġiji maħtura ta’ valwazzjoni għandhom jiġu applikati konsistentement mal-AIFs kollha mmaniġġjati mill-istess AIFM, filwaqt li jitqiesu l-istrateġiji tal-investiment u t-tipi ta’ assi miżmuma mill-AIFs, u jekk applikabbli, l-eżistenza ta’ valwaturi esterni differenti.

Artikolu 70

Reviżjoni perjodika tal-politiki u l-proċeduri tal-valwazzjoni

1. Il-politiki tal-valwazzjoni għandhom jipprovdu għal reviżjoni perjodika tal-politiki u l-proċeduri, inkluż tal-metodoloġiji tal-valwazzjoni. Ir-reviżjoni għandha titwettaq mill-inqas kull sena u qabel l-AIF jimpenja strateġija ta’ investiment ġdida jew tip ġdid ta’ assi li mhumiex koperti mill-politika attwali ta’ valwazzjoni.

2. Il-politiki u l-proċeduri ta’ valwazzjoni għandhom jiddeskrivu kif bidla fil-politika tal-valwazzjoni, inkluża l-metodoloġija, jistgħu jsiru u f’liema ċirkostanzi dan ikun xieraq. Rakkomandazzjonijiet għal tibdil fil-politiki u l-proċeduri għandhom isiru lill-maniġment superjuri, li għandu jeżamina u japprova kwalunkwe bidla.

3. Il-funzjoni tal-immaniġġjar tar-riskji msemmija fl-Artikolu 38 għandha tirrevedi u, jekk meħtieġ, tipprovdi raġunijiet xierqa dwar il-politiki u l-proċeduri adottati għall-valwazzjoni tal-assi.

Artikolu 71

Reviżjoni tal-valuri individwali tal-assi

1. AIFM għandu jiżgura li l-assi kollha miżmuma mill-AIF huma valwati b’mod ġust u xieraq. L-AIFM għandu jiddokumenta skont it-tip ta’ assi l-mod kif ġie vvalutat il-valur individwali b’mod xieraq u ġust. L-AIFM għandu l-ħin kollu jkun kapaċi juri li l-portafolli tal-AIFs li jimmaniġġja huma valwati tajjeb.

2. Il-politiki u l-proċeduri tal-valutazzjoni għandhom jistabbilixxu proċess ta’ reviżjoni għall-valuri individwali tal-assi, fejn jeżisti riskju materjali ta’ valwazzjoni mhux xierqa, bħal fil-każijiet li ġejjin:

3. Il-politiki u l-proċeduri tal-valwazzjoni għandhom jiddeskrivu l-proċess ta’ reviżjoni inklużi verifiki u kontrolli biżżejjed u xieraq dwar ir-raġonevolezza tal-valuri individwali. Ir-raġonevolezza għandha tiġi vvalutat f’termini tal-eżistenza ta’ grad xieraq ta’ oġġettività. Tali verifiki u kontrolli għandhom jinkludu mill-inqas:

4. Il-politiki u l-proċeduri tal-valwazzjoni għandhom jinkludu miżuri ta’ eskalazzjoni xierqa biex jindirizzaw id-differenzi jew problemi oħrajn fil-valwazzjoni tal-assi.

Artikolu 72

Kalkolu tal-valur nett tal-assi għal kull unità jew sehem

1. L-AIFM għandu jiżgura li, għal kull AIF li jimmaniġġja l-valur nett tal-assi għal kull unità jew sehem jiġi kkalkulat fl-okkażjoni ta’ kull ħruġ jew sottoskrizzjoni jew tifdija jew kanċellazzjoni ta’ unitajiet jew ishma, iżda mill-inqas darba fis-sena.

2. L-AIFM għandu jiżgura li l-proċeduri u l-metodoloġija għall-kalkolu tal-valur nett tal-assi għal kull unità jew sehem huma dokumentati bis-sħiħ. Il-proċeduri u l-metodoloġiji tal-kalkolu u l-applikazzjoni tagħhom għandhom ikunu soġġetti għal verifika regolari mill-AIFM, u d-dokumentazzjoni għandha tiġi emendata kif xieraq.

3. L-AIFM għandu jiżgura li hemm fis-seħħ proċeduri rimedjali fil-każ ta’ kalkolu żbaljat tal-valur nett tal-assi.

4. AIFM għandu jiżgura li l-għadd ta’ unitajiet jew ishma fi kwistjoni jkun soġġett għal verifika regolari, mill-inqas daqs kemm-il darba jiġi kkalkulat il-prezz tal-unità jew is-sehem.

Artikolu 73

Garanziji professjonali

1. Valwaturi esterni għandhom jipprovdu, meta jintalbu garanziji professjonali biex juru l-kapaċità tagħhom li jwettqu l-funzjoni tal-valwazzjoni. Il-garanziji professjonali li għandhom jiġu pprovduti mill-valwaturi esterni għandhom ikunu bil-miktub.

2. Il-garanziji professjonali għandhom ikun fihom evidenza tal-kwalifiki u l-kapaċitajiet tal-valwatur estern li jwettaq valwazzjoni tajba u indipendenti, inkluż, tal-anqas evidenza ta’:

3. Fejn il-valwatur estern ikun soġġett għal reġistrazzjoni professjonali obbligatorja mal-awtorità kompetenti jew entità oħra tal-Istat fejn ikun stabbilit, il-garanzija professjonali għandu jkun fiha l-isem ta’ din l-awtorità jew entità, inkluż l-informazzjoni rilevanti ta’ kuntatt. Il-garanzija professjonali għandha tindika b’mod ċar id-dispożizzjonijiet ġuridiċi jew regolatorji jew ir-regoli ta’ kondotta professjonali li għalihom huwa soġġett il-valwatur estern.

Artikolu 74

Frekwenza tal-valwazzjoni tal-assi miżmuma minn AIFs miftuħa

1. Il-valwazzjoni tal-istrumenti finanzjarji miżmuma minn AIFs miftuħa għandha ssir kull meta jiġi kalkulat il-valur nett tal-assi għal kull unità jew sehem skont l-Artikolu 72(1).

2. Il-valwazzjoni ta’ assi oħra miżmuma minn AIFs miftuħa għandha sseħħ għall-anqas darba fis-sena, u kull darba li jkun hemm evidenza li l-aħħar valur determinat ma għadux ġust jew xieraq.

TAQSIMA 8

Delega ta’ funzjonijiet tal-AIFM

[Artikolu 20(1), (2), (4) u (5) tad-Direttiva 2011/61/UE]

Artikolu 75

Prinċipji ġenerali

Meta jiddelegaw il-kompitu tat-twettiq ta’ waħda jew aktar mill-funzjonijiet għan-nom tagħhom, l-AIFMs għandhom jikkonformaw, b’mod partikolari, mal-prinċipji ġenerali li ġejjin:

Artikolu 76

Raġunijiet oġġettivi għal delega

1. L-AIFM għandu jipprovdi lill-awtoritajiet kompetenti b’deskrizzjoni, spjegazzjoni u evidenza dettaljati tar-raġunijiet oġġettivi għad-delega. Meta jiġi vvalutat jekk l-istruttura tad-delega hijiex ibbażata fuq raġunijiet oġġettivi skont it-tifsira tal-Artikolu 20(1)(a) tad-Direttiva 2011/61/UE għandhom jiġu kkunsidrati l-kriterji li ġejjin:

2. Fuq talba mill-awtoritajiet kompetenti, l-AIFM għandu jipprovdi spjegazzjonijiet ulterjuri u jipprovdi dokumenti li jippruvaw li l-istruttura tad-delega kollha hija bbażata fuq raġunijiet oġġettivi.

Artikolu 77

Karatteristiċi tad-delegat

1. Delegat għandu jkollu biżżejjed riżorsi u għandu jimpjega biżżejjed persunal bil-ħiliet, l-għarfien u l-kompetenzi meħtieġa għat-twettiq xieraq tal-kompiti ddelegati lilu u jkollu struttura organizzazzjonali xierqa li tappoġġja t-twettiq tal-kompiti ddelegati.

2. Il-persuni li effettivament iwettqu l-attivitajiet iddelegati mill-AIFM għandu jkollhom esperjenza biżżejjed, għarfien teoretiku xieraq u esperjenza prattika xierqa fil-funzjonijiet relevanti. It-taħriġ professjonali tagħhom u n-natura tal-funzjonijiet li jkunu wettqu fl-imgħoddi għandhom ikunu xierqa għat-twettiq tan-negozju.

3. Il-persuni li effettivament iwettqu n-negozju tad-delegat ma għandhomx jitqiesu ta’ reputazjoni tajba biżżejjed jekk ikollhom kwalunkwe rekord negattiv rilevanti kemm għall-valutazzjoni ta’ reputazzjoni tajba kif ukoll għat-twettiq xieraq tal-kompiti ddelegati jew jekk ikun hemm informazzjoni rilevanti oħra li taffettwa r-reputazzjoni tajba tagħhom. Tali rekords negattivi għandhom jinkludu, iżda ma għandhomx ikunu limitati għal, reati kriminali, proċedimenti ġudizzjarji jew sanzjonijiet amministrattivi rilevanti għat-twettiq tal-kompiti ddelegati. Attenzjoni speċjali għandha tingħata għal kwalunkwe reat relatat ma’ attivitajiet finanzjarji, inkluż iżda mhux limitat għal, obbligi relatati mal-prevenzjoni tal-ħasil tal-flus, diżonestà, frodi jew reati finanzjarji, falliment jew insolvenza. Informazzjoni oħra relevanti għandha tinkludi informazzjoni bħal dik li tindika li l-persuna mhix affidabbli jew onesta.

Meta d-delegat ikun regolat fir-rigward tas-servizzi professjonali tiegħu fl-Unjoni, il-fatturi msemmija fl-ewwel subparagrafu għandhom jitqiesu ssodisfati meta l-awtorità superviżorja rilevanti tkun irrevediet il-kriterju ta’ “reputazzjoni tajba” skont il-proċedura ta’ awtorizzazzjoni sakemm ma jkunx hemm evidenza kontrarja.

Artikolu 78

Delega tal-immaniġġjar tal-portfoll jew tar-riskji

1. Dan l-Artikolu għandu japplika meta tkun involuta d-delega tal-immaniġġjar tal-portafoll jew tal-immnaiġġjar tar-riskji.

2. L-entitajiet li ġejjin għandhom jitqiesu li huma awtorizzati jew reġistrati għall-finijiet ta’ mmaniġġjar ta’ assi u soġġetti għal superviżjoni skont il-punt (c) tal-Artikolu 20(1) tad-Direttiva 2011/61/UE:

3. Fejn id-delega tingħata lil impriża minn pajjiż terz, għandhom jiġu ssodisfati l-kundizzjonijiet segwenti skont il-punt (d) tal-Artikolu 20(1) tad-Direttiva 2011/61/UE:

Artikolu 79

Superviżjoni effettiva

Delega għandha titqies li tipprevjeni s-superviżjoni effettiva tal-AIFM fejn:

Artikolu 80

Konflitti ta’ interess

1. Skont il-punt (b) tal-Artikolu 20(2) tad-Direttiva 2011/61/UE, il-kriterji biex jiġi vvalutat jekk delega hijiex f’konflitt mal-interessi tal-AIFM jew l-investitur fil-AIF għandhom mill-inqas jinkludu:

2. Il-funzjoni tal-immaniġġjar tal-portafoll jew tar-riskji tista’ titqies li hija funzjonalment u ġerarkikalment separata minn kompiti oħra potenzjalment konfliġġenti fil-każ biss fejn huma ssodisfati l-kondizzjonijiet li ġejjin:

3. Il-kunflitti ta’ interess potenzjali għandhom jitqiesu identifikati sewwa, immaniġġjati, immonitorjati u ddivulgati lill-investituri tal-AIF biss jekk:

Artikolu 81

Kunsens u notifika ta’ sottodelega

1. Sottodelega għandha ssir effettiva fejn l-AIFM juri l-kunsens tiegħu bil-miktub.

Kunsens ġenerali mogħti bil-quddiem mill-AIFM ma għandux jitqies bħala kunsens skont il-punt (a) tal-Artikolu 20(4) tad-Direttiva 2011/61/UE.

2. Skont il-punt (c) tal-Artikolu 20(4) tad-Direttiva 2011/61/UE, in-notifika għandu jkun fiha d-dettalji tad-delegat, isem l-awtorità kompetenti fejn is-sottodelegat ikun awtorizzat jew irreġistrat, il-funzjonijiet iddelegati, l-AIFs affettwati mis-sottodelega, kopja tal-kunsens bil-miktub mill-AIFM u d-data effettiva ppjanata għas-sottodelega.

Artikolu 82

Entità “kaxxa tal-ittri” u AIFM mhux aktar meqjusa li qed jimmaniġġjaw AIF

1. AIFM għandu titqies entità letter box u ma għandux jibqa’ jitqies bħala l-maniġer tal-AIF jekk mill-inqas tkun teżisti kwalunkwe sitwazzjoni milli ġejjin:

2. Il-Kummissjoni għandha timmonitorja, fid-dawl tal-iżviluppi tas-suq, l-applikazzjoni ta’ dan l-Artikolu. Il-Kummissjoni għandha tirrevedi s-sitwazzjoni wara sentejn u tieħu, jekk hemm bżonn, miżuri approprjati biex tisspeċifika iżjed il-kundizzjonijiet taħt liema l-AIFM għandha tiddelega il-fuzjonijiet tagħha sal-punt li ssir entità li sempliċiment tagħmilha ta' kaxxa tal-ittri u ma tkunx tista' tibqa' tiġi kkunsidrata bħala meniġer tal-AIF.

3. L-AETS tista' toħroġ linji gwida biex tassigura strutturi ta' delegazzjoni ta' ġudizzju konsistenti madwar l-Unjoni.

KAPITOLU IV

DEPOŻITARJU

TAQSIMA 1

Dettalji tal-kuntratt bil-miktub

[Artikolu 21(2) tad-Direttiva 2011/61/UE]

Artikolu 83

Dettalji kuntrattwali

1. Għandu jinkiteb kuntratt skont l-Artikolu 21(2) tad-Direttiva 2011/61/UE bejn id-depożitarju fuq naħa u l-AIFM u, skont il-każ, jew l-AIF min-naħa l-oħra, li bih jinħatar id-depożitarju u għandu jinkludi mill-inqas l-elementi li ġejjin:

2. Id-dettalji tal-mezzi u l-proċeduri stabbiliti fil-punti (a) sa (r) għandhom jiġu deskritti fil-kuntratt tal-ħatra tad-depożitarju jew fi kwalunkwe emenda sussegwenti għall-kuntratt.

3. Il-kuntratt tal-ħatra tad-depożitarju jew l-emenda sussegwenti għall-kuntratt imsemmija fil-paragrafu 2 għandha ssir bil-miktub.

4. Il-partijiet jistgħu jaqblu li jittrasmettu elettronikament l-informazzjoni kollha li tgħaddi bejniethom, jew parti minnha, sakemm tiġi żgurta reġistrazzjoni xierqa ta’ tali informazzjoni.

5. Sakemm ma jkunx previst mod ieħor mil-liġi nazzjonali, ma għandu jkun hemm l-ebda obbligu li jsir ftehim bil-miktub speċifiku għal kull AIF; għandu jkun possibbli li l-AIFM u d-depożitarju jidħlu fi ftehim qafas li jelenka l-AIFs immaniġġjati minn dak l-AIFM li japplika għalihom il-ftehim.

6. Il-liġi nazzjonali applikabbli għall-ħatra kuntrattwali tad-depożitarju u kwalunkwe ftehim sussegwenti għandu jkun speċifikat.

TAQSIMA 2

Kriterji Ġenerali għall-valutazzjoni tar-regolazzjoni u s-superviżjoni prudenzjali applikabbli għal depożitarji f’pajjiżi terzi

[Artikolu 21(6)(b) tad-Direttiva 2011/61/UE]

Artikolu 84

Kriterji għall-valutazzjoni tar-regolamentazzjoni u s-superviżjoni prudenzjali applikabbli għal depożitarju f’pajjiż terz

Għall-finijiet tal-punt (b) tal-Artikolu 21(6) tad-Direttiva 2011/61/UE, l-effettività tar-regolamentazzjoni u s-superviżjoni prudenzjali applikabbli għal depożitarju f’pajjiż terz, jekk għandhiex l-istess effett bħal dak previst skont il-liġi tal-Unjoni u l-infurzar effettiv tagħha għandu jkun vvalutat skont il-kriterji li ġejjin:

TAQSIMA 3

Funzjonijiet tad-depożitarju, dmirijiet ta’ diliġenza dovuta u obbligu ta’ segregazzjoni

[Artikoli 21(7) – (9) u 21(11)(c) u (d)(iii) tad-Direttiva 2011/61/UE]

Artikolu 85

Monitoraġġ tal-flus - rekwiżiti ġenerali

1. Fejn ikun hemm jew jinfetaħ kont tal-flus f’entità msemmija fl-Artikolu 21(7) tad-Direttiva 2011/61/UE f’isem l-AIF, f’isem l-AIFM li jaġixxi f’isem l-AIF jew f’isem depożitarju li jaġixxi f’isem l-AIF, l-AIFM għandu jiżgura li d-depożitarju jiġi pprovdut, mal-bidu tad-dmirijietu u fuq bażi kontinwa, bl-informazzjoni rilevanti kollha meħtieġa biex jikkonforma mal-obbligi tiegħu.

2. Sabiex ikollu aċċess għall-informazzjoni kollha dwar il-kontijiet tal-flus tal-AIF u jkollu ħarsa ġenerali ċara tal-flussi tal-flus kollha tal-AIF, depożitarju għandu mill-inqas:

Artikolu 86

Monitoraġġ tal-flussi tal-flus tal-AIF

Depożitarju għandu jiżgura monitoraġġ effettiv u xieraq tal-flussi tal-flus tal-AIF u partikolarment għandu mill-inqas:

Artikolu 87

Dmirijiet marbuta mas-sottoskrizzjonijiet

L-AIFM għandu jiżgura li d-depożitarju jingħata l-informazzjoni dwar pagamenti magħmula minn jew għan-nom tal-investituri mas-sottoskrizzjoni ta’ unitajiet jew ishma ta’ AIF fl-għeluq ta’ kull ġurnata ta’ negozju meta l-AIFM, l-AIF jew parti li taġixxi għan-nom tiegħu, bħal aġent tat-trasferiment, jirċievi tali pagamenti jew ordni mingħand l-investitur. L-AIFM għandu jiżgura li d-depożitarju jirċievi l-informazzjoni l-oħra rilevanti kollha li jeħtieġ biex jiżgura li l-pagamenti jiġu rreġistrati fil-kontijiet tal-flus miftuħa f’isem l-AIF jew f’isem l-AIFM li jaġixxi f’isem l-AIF jew f’isem id-depożitarju skont id-dispożizzjonijiet tal-Artikolu 21(7) tad-Direttiva 2011/61/UE.

Artikolu 88

Strumenti finanzjarji li għandhom jinżammu f’kustodja

1. Strumenti finanzjarji li jappartjienu lill-AIF jew lill-AIFM li jaġixxi f’isem l-AIF li ma jistgħux jiġu fiżikament ikkonsenjati lid-depożitarju għandhom jiġu inklużi fl-ambitu tad-dmirijiet ta’ kustodja tad-depożitarju fejn ir-rekwiżiti li ġejjin kollha jkunu ssodisfati:

2. Strumenti finanzjarji li skont il-liġi nazzjonali applikabbli huma biss direttament irreġistrati f’isem l-AIF mal-emittent innifsu jew mal-aġent tiegħu, bħal reġistratur jew aġent tat-trasferiment, ma għandhomx jinżammu f’kustodja.

3. Strumenti finanzjarji li jappartjienu lill-AIF jew lill-AIFM li jaġixxi f’isem l-AIF li jistgħu jiġu fiżikament ikkonsenjati lid-depożitarju dejjem għandhom jiġu inklużi fl-ambitu tad-dmirijiet ta’ kustodja tad-depożitarju.

Artikolu 89

Dmirijiet ta’ salvagwardja marbuta mal-assi miżmuma f’kustodja

1. Sabiex jikkonforma mal-obbligi stabbiliti fil-punt (a) tal-Artikolu 21(8) tad-Direttiva 2011/61/UE fir-rigward ta’ strumenti finanzjarji li għandhom jinżammu f’kustodja, depożitarju għandu jiżgura li mill-anqas:

2. Meta depożitarju ikun iddelega l-funzjonijiet ta’ kustodja tiegħu lil parti terza skont l-Artikolu 21(11) tad-Direttiva 2011/61/UE, għandu jibqa’ soġġett għar-rekwiżiti tal-punti (b) sa (e) tal-paragrafu 1 ta’ dan l-Artikolu. Għandu wkoll jiżgura li l-parti terza tikkonforma mar-rekwiżiti tal-punti (b) sa (g) tal-paragrafu 1 ta’ dan l-Artikolu u mal-obbligi tas-segregazzjoni stabbiliti fl-Artikolu 99.

3. Id-dmirijiet ta’ salvagwardja ta’ depożitarju kif imsemmi fil-paragrafi 1 u 2 għandhom japplikaw fuq bażi ta’ trasparenza għall-assi sottostanti miżmuma minn strutturi finanzjarji u, skont il-każ, jew strutturi ġuridiċi kkontrollati direttament jew indirettament mill-AIF jew l-AIFM li jaġixxi f’isem l-AIF.

Ir-rekwiżit imsemmi fl-ewwel subparagrafu ma japplikax għal strutturi ta’ fond ta’ fondi jew strutturi alimentatriċi prinċipali fejn il-fondi sottostanti jkollhom depożitarju li jżomm f’kustodja l-assi ta’ dawn il-fondi.

Artikolu 90

Dmirijiet ta’ salvagwardja marbuta mal-verifika tas-sjieda u żżamma tar-rekords

1. AIFM għandu jipprovdi lid-depożitarju, malli jibda d-dmirijiet tiegħu u fuq bażi kontinwa, bl-informazzjoni rilevanti kollha li d-depożitarju jeħtieġ biex jikkonforma mal-obbligi tiegħu skont il-punt (b) tal-Artikolu 21(8) tad-Direttiva 2011/61/UE, u jiżgura li d-depożitarju jingħata l-informazzjoni rilevanti kollha mingħand il-partijiet terzi.

2. Sabiex jikkonforma mal-obbligi msemmija fil-punt (b) tal-Artikolu 21(8) tad-Direttiva 2011/61/UE, depożitarju għandu mill-inqas:

Għall-finijiet tal-punt (c)(ii) tal-paragrafu 2, id-depożitarju għandu jiżgura li hemm fis-seħħ proċeduri biex l-assi reġistrati ma jkunux jistgħu jiġu assenjati, ittrasferiti, skambjati jew ikkunsinnati mingħajr ma d-depożitarju jew id-delegat tiegħu jiġi infurmat b’dawn it-tranżazzjonijiet u d-depożitarju għandu jkollu aċċess mingħajr dewmien żejjed għal evidenza dokumentarja ta’ kull tranżazzjoni u pożizzjoni mingħand il-parti terza rilevanti. L-AIFM għandu jiżgura li l-parti terza rilevanti tipprovdi lid-depożitarju mingħajr dewmien żejjed b’ċertifikati jew evidenza oħra dokumentarja kull darba li jsir bejgħ jew akkwist ta’ assi jew azzjoni korporattiva li tirriżulta fil-ħruġ ta’ strumenti finanzjarji u mill-inqas darba fis-sena.

3. Fi kwalunkwe każ, depożitarju għandu jiżgura li l-AIFM għandu u jimplimenta proċeduri xierqa biex jivverifika li l-assi akkwistati minn AIF li jimmaniġġja huma rreġistrati adegwatament f’isem l-AIF jew f’isem l-AIFM li jaġixxi f’isem l-AIF, u biex jivverifika l-konsistenza bejn il-pożizzjonijiet fir-rekords tal-AIFMs u l-assi li dwarhom id-depożitarju huwa ssodisfat li l-AIF jew l-AIFM li jaġixxi f’isem l-AIF għandu s-sjieda. L-AIFM għandu jiżgura li l-istruzzjonijiet u l-informazzjoni rilevanti kollha relatati mal-assi tal-AIF jintbagħtu lid-depożitarju, ħalli d-depożitarju jkun jista’ jwettaq il-verifika jew il-proċedura ta’ rikonċiljazzjoni tiegħu stess.

4. Depożitarju għandu jwaqqaf u jimplimenta proċedura ta’ eskalazzjoni għal sitwazzjonijiet fejn tiġi skoperta xi anomalija inkluża n-notifika tal-AIFM u tal-awtoritajiet kompetenti jekk is-sitwazzjoni ma tistax tiġi ċċarata jew skont il-każ ikkoreġuta.

5. Id-dmirijiet ta’ salvagwardja ta’ depożitarju msemmija fil-paragrafi 1 sa 4 għandhom japplikaw fuq bażi ta’ trasparenza għall-assi sottostanti miżmuma minn strutturi finanzjarji jew skont il-każ, ġuridiċi stabbiliti mill-AIF jew mill-AIFM li jaġixxi f’isem l-AIF għall-finijiet ta’ investiment fl-assi sottostanti u li huma kkontrollati direttament jew indirettament minn AIF jew mill-AIFM li jaġixxu f’isem l-AIF.

Ir-rekwiżit imsemmi fl-ewwel subparagrafu ma għandux japplika għal strutturi ta’ fond ta’ fondi jew strutturi alimentatriċi prinċipali fejn il-fondi sottostanti jkollhom depożitarju li jipprovdi funzjonijiet ta’ verifika tas-sjieda u ta’ żamma tar-rekords għall-assi ta’ dan il-fond.

Artikolu 91

Obbligi ta’ rappurtar għal sensara prinċipali

1. Fejn ikun inħatar sensar prinċipali, l-AIFM għandu jiżgura li mid-data ta’ din il-ħatra ikun hemm ftehim skont liema s-sensar prinċipali jkun meħtieġ ipoġġi għad-dispożizzjoni tad-depożitarju b’mod partikolari rapport f’mezz durabbli li jkun fih l-informazzjoni li ġejja:

2. Ir-rapport imsemmi fil-paragrafu 1 għandu jkun disponibbli għad-depożitarju tal-AIF mhux aktar tard mill-għeluq tal-ġurnata ta’ negozju li jkun imiss li għaliha jkun jirrelata.

3. L-elementi msemmija fil-punt (a) tal-paragrafu 1 għandhom jinkludu:

Artikolu 92

Dmirijiet ta’ sorveljanza - rekwiżiti ġenerali

1. Mal-ħatra tiegħu, id-depożitarju għandu jivvaluta r-riskji assoċjati man-natura, id-daqs u l-kumplessità tal-istrateġija tal-AIF u l-organizzazzjoni tal-AIFM ħalli jfassal proċeduri ta’ sorveljanza li jkunu xierqa għall-AIF u l-assi li jinvesti fihom u li imbagħad jiġu implimentati u applikati. Dawn il-proċeduri għandhom jiġu aġġornati regolarment.

2. Fit-twettiq tad-dmirijiet ta’ sorveljanza tiegħu skont l-Artikolu 21(9) tad-Direttiva 2011/61/UE, depożitarju għandu jwettaq kontrolli u verifiki ex-post tal-proċessi u l-proċeduri li jkunu taħt ir-responsabbiltà tal-AIFM, l-AIF jew parti terza maħtura. Id-depożitarju għandu fiċ-ċirkostanzi kollha jiżgura li teżisti proċedura xierqa ta’ verifika u rikonċiljazzjoni u li tiġi implimentata u applikata u eżaminata frekwentament. L-AIFM għandu jiżgura li l-istruzzjonijiet kollha relatati mal-assi u l-operazzjonijiet tal-AIF jintbagħtu lid-depożitarju, ħalli d-depożitarju jkun jista’ jwettaq il-verifika jew il-proċedura ta’ rikonċiljazzjoni tiegħu stess.

3. Depożitarju għandu jistabbilixxi proċedura ta’ eskalazzjoni ċara u komprensiva biex jittratta ma’ sitwazzjonijiet fejn jiġu skoperti irregolaritajiet potenzjali matul id-dmirijiet tiegħu ta’ sorveljanza, li d-dettalji tagħha għandhom jitqiegħdu għad-dispożizzjoni tal-awtoritajiet kompetenti tal-AIFM fuq talba.

4. L-AIFM għandu jipprovdi lid-depożitarju, malli jibda dmirijietu u fuq bażi kontinwa, bl-informazzjoni relevanti kollha li jeħtieġ biex jikkonforma mal-obbligi tiegħu skont l-Artikolu 21(9) tad-Direttiva 2011/61/UE inkluża l-informazzjoni li għandha tkun ipprovduta lid-depożitarju minn partijiet terzi. L-AIFM għandu partikolarment jiżgura li d-depożitarju jkun jista’ jkollu aċċess għall-kotba u biex iwettaq żjarat fuq il-post fil-bini tal-AFM u ta’ dak ta’ kwalunkwe fornitur ta’ servizzi maħtur mill-AIF jew l-AIFM, bħal amministraturi jew valwaturi esterni jew, skont il-każ, għar-rapporti ta’ reviżjoni u dikjarazzjonijiet ta’ ċertifikazzjonijiet esterni rikonoxxuti minn awdituri indipendenti u kwalifikati jew esperti oħra sabiex jiżgura l-adegwatezza u r-rilevanza tal-proċeduri fis-seħħ.

Artikolu 93

Dmirijiet marbuta mas-sottoskrizzjonijiet u t-tifdijiet

Sabiex jikkonforma mal-punt (a) tal-Artikolu 21(9) tad-Direttiva 2011/61/UE id-depożitarju għandu jissodisfa r-rekwiżiti li ġejjin:

Artikolu 94

Dmirijiet marbuta mal-valwazzjoni tal-ishma/unitajiet

1. Sabiex jikkonforma mal-punt (b) tal-Artikolu 21(9) tad-Direttiva 2011/61/UE id-depożitarju għandu:

2. Il-proċeduri ta’ depożitarju għandhom jitwettqu bi frekwenza konsistenti mal-frekwenza tal-politika ta’ valwazzjoni tal-AIF kif definiti fl-Artikolu 19 tad-Direttiva 2011/61/UE u mal-miżuri implimentattivi tagħha.

3. Meta depożitarju jqis li l-kalkolu tal-valur tal-ishma jew l-unitajiet tal-AIF ma twettqitx skont il-liġi applikabbli jew ir-regoli tal-AIF jew mal-Artikolu 19 tad-Direttiva 2011/61/UE, għandu jinnotifika lill-AIFM u, skont il-każ, jew lill-AIF u jiżgura li tittieħed azzjoni ta’ rimedju fil-ħin fl-aħjar interessi tal-investituri fl-AIF.

4. Fejn ikun inħatar valwatur estern, depożitarju għandu jivverifika li l-ħatra tal-valwatur estern tkun skont l-Artikolu 19 tad-Direttiva 2011/61/UE u l-miżuri implimentattivi tagħha.

Artikolu 95

Dmirijiet marbuta mat-twettiq tal-istruzzjonijiet tal-AIFM

Sabiex jikkonforma mal-punt (c) tal-Artikolu 21(9) tad-Direttiva 2011/61/UE id-depożitarju għandu mill-anqas:

Artikolu 96

Dmirijiet marbuta mas-saldu f’waqtu tat-tranżazzjonijiet

1. Sabiex jikkonforma mal-punt (d) tal-Artikolu 21(9) tad-Direttiva 2011/61/UE d-depożitarju għandu jistabbilixxi proċedura biex jiskopri kwalunkwe sitwazzjoni fejn korrispettiv marbut ma’ operazzjonijiet li jinvolvu l-assi tal-AIF jew tal-AIFM li jaġixxi f’isem l-AIF ma jkunx rimess lill-AIF fil-limiti taż-żmien normali, jinnotifika lill-AIFM u, fejn is-sitwazzjoni ma tiġix rimedjata, jitlob ir-restituzzjoni tal-istrumenti finanzjarji mill-kontroparti fejn possibbli.

2. Fejn it-tranżazzjonijiet ma jsirux f’suq regolat, il-limiti taż-żmien normali għandhom jiġu vvalutati b’kunsiderazzjoni għall-kondizjonijiet marbuta mat-tranżazzjonijiet (kuntratti tad-derivattivi barra l-borża jew investimenti f’assi immobiljari jew f’kumpaniji bi sjieda privata).

Artikolu 97

Dmirijiet marbuta mad-distribuzzjoni tal-introjtu tal-AIF

1. Sabiex jikkonforma mal-punt (e) tal-Artikolu 21(9) tad-Direttiva 2011/61/UE id-depożitarju għandu:

2. Meta depożitarju jqis li l-kalkolu tal-introjtu ma twettaqx skont il-liġi applikabbli jew ir-regoli tal-AIF jew l-istrumenti ta’ inkorporazzjoni, għandu jinnotifika lill-AIFM u, skont il-każ, jew l-AIF u jiżgura li ttieħdet azzjoni ta’ rimedju fil-ħin u fl-aħjar interess tal-investituri tal-AIF.

Artikolu 98

Diliġenza dovuta

1. Sabiex jissodisfa l-obbligi stabbiliti fil-punt (c) tal-Artikolu 21(11) tad-Direttiva 2011/61/UE depożitarju għandu jimplimenta u japplika proċedura ta’ diliġenza dovuta xierqa u ddokumentata għall-għażla u l-monitoraġġ kontinwu tad-delegat. Dik il-proċedura għandha tiġi riveduta regolarment, mill-anqas darba fis-sena, u tqiegħed għad-dispożizzjoni tal-awtoritajiet kompetenti meta tintalab.

2. Meta jagħżel u jaħtar parti terza, li tiġi ddelegata b’funzjonijiet ta’ salvagwardja skont l-Artikolu 21(11) tad-Direttiva 2011/61/UE, depożitarju għandu jeżerċita l-attenzjoni u diliġenza dovuti kollha biex jiżgura li meta l-parti terza tiġi fdata bl-istrumenti finanzjarji jkun hemm standard adegwat ta’ protezzjoni. Tal-inqas għandu:

3. Depożitarju għandu jeżerċita ħila, kura u diliġenza dovuti fir-reviżjoni perjodika u l-monitoraġġ kontinwu ħalli jiżgura li l-parti terza tibqa’ konformi mal-kriterji previsti fil-paragrafu 1 ta’ dan l-Artikolu u mal-kondizzjonijiet stabbiliti fil-punt (d) tal-Artikolu 21(11) tad-Direttiva 2011/61/UE. Għal dan il-għan id-depożitarju għandu mill-inqas:

4. Fejn il-parti terza terġa’ tiddelega kwalunkwe mill-funzjonijiet iddelegati lilha, għandhom japplikaw mutatis mutandis il-kriterji stipulati fil-paragrafi 1,2 u 3.

5. Depożitarju għandu jimmonitorja l-konformità mal-Artikolu 21(4) tad-Direttiva 2011/61/UE.

6. Depożitarju għandu jfassal pjanijiet ta’ kontinġenza għal kull suq li fih jaħtar parti terza skont l-Artikolu 21(11) tad-Direttiva 2011/61/UE biex iwettaq dmirijiet ta’ salvagwardja. Tali pjan ta’ kontinġenza għandu jinkludu l-identifikazzjoni ta’ fornitur alternattiv, jekk jeżisti.

7. Depożitarju għandu jieħu miżuri, inkluża t-terminazzjoni tal-kuntratt, li huma fl-aħjar interess tal-AIF u tal-investituri tiegħu meta d-delegat ma jibqax jikkonforma mar-rekwiżiti.

Artikolu 99

Obbligu ta’ segregazzjoni

1. Fejn funzjonijiet ta’ salvagwardja ġew delegati kompletament jew parzjalment lil parti terza, depożitarju għandu jiżgura li l-parti terza għand min ġew iddelegati l-funzjonijiet skont l-Artikolu 21(11) tad-Direttiva 2011/61/UE, taġixxi skont l-obbligu tas-segregazzjoni stabbilit fil-punt (iii) tal-Artikolu 21(11)(d) tad-Direttiva 2011/61/UE billi jivverifika li l-parti terza:

2. Meta depożitarju jkun iddelega l-funzjonijiet tiegħu ta’ kustodja lil parti terza skont l-Artikolu 21(11) tad-Direttiva 2011/61/UE, il-monitoraġġ tal-konformità tal-parti terza mal-obbligi tagħha ta’ segregazzjoni għandu jiżgura li l-istrumenti finanzjarji li jappartjenu lill-klijenti tiegħu huma protetti minn kwalunkwe insolvenza ta’ dik il-parti terza. Jekk, skont il-liġi applikabbli, inkluż b’mod partikolari l-liġi dwar il-proprjetà jew l-insolvenza, ir-rekwiżiti stabbiliti fil-paragrafu 1 mhumiex biżżejjed biex jintlaħaq dak l-għan, id-depożitarju għandu jivvaluta liema arranġamenti addizzjonali jridu jsiru sabiex jiġi mminimizzat ir-riskju ta’ telf u jinżamm standard adegwat ta’ protezzjoni.

3. Il-paragrafi 1 u 2 għandhom japplikaw mutatis mutandis meta l-parti terza, għand min ġew iddelegati funzjonijiet ta’ salvagwardja skont l-Artikolu 21(11) tad-Direttiva 2011/61/UE, tiddeċiedi li tiddelega l-funzjonijiet tagħha ta’ salvagwardja kollha jew parti minnhom lil parti terza oħra skont it-tielet subparagrafu tal-Artikolu 21(11) tad-Direttiva 2011/61/UE.

TAQSIMA 4

Telf ta’ strumenti finanzjarji, ħelsien mir-responsabbiltà u raġunijiet oġġettivi

[Artikolu 21(12) u (13) tad-Direttiva 2011/61/UE]

Artikolu 100

Telf ta’ strument finanzjarju miżmum f’kustodja

1. Għandu jitqies li jkun seħħ telf ta’ strument finanzjarju miżmum f’kustodja skont it-tifsira tal-Artikolu 21(12) tad-Direttiva 2011/61/UE meta, f’relazzjoni ma’ strument finanzjarju miżmuma f’kustodja mid-depożitarju jew minn parti terza għand min tkun ġiet iddelegata l-kustodja ta’ strumenti finanzjarji, tkun issodisfata kwalunkwe kundizzjoni minn dawn:

2. L-aċċertazzjoni mill-AIFM tat-telf ta’ strument finanzjarju għandha ssegwi proċess dokumentat faċilment disponibbli għall-awtoritajiet kompetenti. Ladarba telf jiġi aċċertat, għandu jkun notifikat immedjatament lill-investituri f’mezz durabbli.

3. Strument finanzjarju miżmum f’kustodja ma għandux jitqies mitluf skont it-tifsira tal-Artikolu 21(12) tad-Direttiva 2011/61/UE fejn l-AIF ikun definittivament imċaħħad mid-dritt tiegħu ta’ sjieda fir-rigward ta’ strument partikolari, iżda dan l-istrument jiġi ssostitwit minn jew ikkonvertit fi strument jew strumenti finanzjarji oħra.

4. Fil-każ ta’ insolvenza tal-parti terza għand min tkun ġiet iddelegata l-kustodja ta’ strumenti finanzjarji miżmuma f’kustodja, it-telf ta’ strument finanzjarju miżmum f’kustodja għandu jiġi aċċertata mill-AIFM hekk kif waħda mill-kondizzjonijiet elenkati fil-paragrafu 1 tintlaħaq b’ċertezza.

Għandu jkun hemm ċertezza dwar jekk kwalunkwe kondizzjoni stipulata fil-paragrafu 1 hijiex issodisfata mhux aktar tard minn tmiem il-proċedimenti tal-insolvenza. L-AIFM u d-depożitarju għandhom jimmonitorjaw mill-qrib il-proċedimenti ta’ insolvenza biex jiddeterminaw jekk l-istrumenti finanzjarji kollha, jew uħud minnhom, fdati għand parti terza għand min tkun ġiet iddelegata l-kustodja ta’ strumenti finanzjarji jkunux effettivament intilfu.

5. Telf ta’ strument finanzjarju miżmum f’kustodja għandu jiġi aċċertat irrispettivament minn jekk il-kondizzjonijiet elenkati fil-paragrafu 1 humiex ir-riżultat ta’ frodi, negliġenza jew imġiba intenzjonali jew mhux intenzjonali oħra.

Artikolu 101

Ħelsien mir-responsabbiltà skont l-Artikolu 21(12) tad-Direttiva 2011/61/UE

1. Ir-responsabbiltà ta’ depożitarju skont it-tieni subparagrafu tal-Artikolu 21(12) tad-Direttiva 2011/61/UE ma għandhiex tiskatta sakemm id-depożitarju jista’ jipprova li ntlaħqu l-kundizzjonijiet kollha li ġejjin:

Din il-kondizzjoni għandha titqies issodisfata meta d-depożitarju jkun żgura li d-depożitarju u l-parti terza għand min tkun ġiet iddelegata l-kustodja ta’ strumenti finanzjarji miżmuma f’kustodja skont il-punt (a) tal-Artikolu 21(8) tad-Direttiva 2011/61/UE, ikunu ħadu l-azzjonijiet kollha li ġejjin:

2. Ir-rekwiżiti msemmija fil-punti(a) u (b) tal-paragrafu 1 jistgħu jitqiesu ssodisfati fiċ-ċirkostanzi li ġejjin:

3. Ir-rekwiżiti msemmija fil-punti (a) u (b) tal-paragrafu 1 ma għandhomx ikunu meqjusa li huma ssodisfati f’każijiet bħal żbalji tal-kon